Bukedde Online - Nange Nantaba lumu yampedulira abajaasi ng'ampita mutujju - Maj. Galabuzi\nNantaba ateereddewo Poliisi akakwakkulizo\nAdded 31st March 2019\nOMUTUUZE era muliraanwa wa minisita Idah Nantaba e Namugongo naye avuddeyo n’amulumiriza ng’olunaku olumu bwe yamusindikira abakuumi be ng’amuyita omutujju ng’agenderera okumutuusaako obulabe.\nMaj. Musisi Galabuzi yannyonnyodde nti, Nantaba yagula ekitundu ku ttaka ly'ekika kyabwe e Namugongo era n'azimbamu amayumba ge aga kalina okumuliraana.\nGalabuzi naye omutaka w'e Namugongo - Bulooli agamba nti olumu yali ava ku dduuka ng'adda awaka akawungeezi ng'atambuza ebigere kyamubuukako abasajja babiri okubuuka mu mmotoka nga balina emmundu ne bamussa ku nninga okubannyonnyola by'atwala mu buveera.\nAgamba nti aba akyali awo agenda okuwulira nga minisita ali mu mmotoka ayogerera waggulu nti, omusajja oyo mutujju mumukwate naye mu kwerwanako n'abategeeza nti, bwe yali agenda mu makaage ng'ava ku mulimu era bagenda okukebera obuveera nga mulimu sukaali na mugaati bye yali akomyewo nabyo awaka.\nYagambye nti bwe yawulidde enjega eno ng'eguddewo eyafiiriddemu Ronald Sebulime ate nga ne minisita Nantaba amuwuliddemu n'emujjukiza olunaku minisita lwe yamusindikira abasajja be abamukuuma bamukwate ng'amuyita omutujju.\nGalabuzi yagambye nti ebyo byamutuukako mu February w'omwaka guno era kyamwewuunyisizza okuwulira nti, mu bbanga lya mwezi gumu waliwo omuntu afiiridde mu mbeera y'emu Nantaba gye yali amutaddemu.\nYagasseeko nti, Nantaba ataddewo embeera nti waliwo abantu abaagala okumutuusaako obulabe gy'ebikkidde ng'omusajja atalina musango alufiiriddemuate ye n'asigala nga yeewaana.\nGalabuzi yawadde Nataba amagenzi okwekuba mu kifuba alowooze ekyabaddewo n'ebyo poliisi by'ezudde yeetondere abooluganda lwa Ssebulime n'abaana be yadde ssi ye yasse naye byonna okutuukawo byavudde ku ye.g\nIdah Erios Nantaba\nAidah Erios Nantaba\nAbaazikiddwa ettaka e Bududa baweze 30\nObubonero obulaga ng'amafuta oba woyiro by'otadde mu mmotoka bikyamu\nAba Cranes abaase n'abavumbedde\nVilla yeeswanta; tetujja kukkiriza Victoria universuty kutujooga-Nkata\nBengo ataasa Villa?


Bukedde Online - Balumirizza abakungu b'e Kyotera okubasuubiza emirimu ne babaggyako ssente\nBagamba nti ssente ezaabasabibwanga zaali wakati w’obukadde busatu ne 10, ne babakozesa yintaviiyu kyokka balinze okumala ebbanga ng’emirimu tebagifuna. Nabawanda alumiriza ng’omu ku banene ku disitulikiti bwe yamuwa ssente ze n’amusuubiza okumuwa omulimu kyokka akanze kulinda nga talina kyamunyega nga ne bw’amusaba obukadde bwe obusatu bwe yamuwa amubuzaabuza.\nNabawanda ( k ddyo), Kalyango ne Sekitto nga bali k kitebe kya disitulikiti y'e Kyotera.\nABANTU abagamba nti baggyibwako ssente nga babasuubiza okufuna emirimu ku disitulikiti y'e Kyotera balemeddeko nga baagala zibaddizibwe.\nNga bakulembeddwaamu Dorah Nabawanda, Brian Kalyango ne John Ssekitto bagamba nti baalanga emirimu mu mwezi gwa April era ne babaako ssente ze baasasula nga babasuubizza okugifuna kyokka ne batagibawa.\nBagamba nti ssente ezaabasabibwanga zaali wakati w'obukadde busatu ne 10, ne babakozesa yintaviiyu kyokka balinze okumala ebbanga ng'emirimu tebagifuna.\nNabawanda alumiriza ng'omu ku banene ku disitulikiti bwe yamuwa ssente ze n'amusuubiza okumuwa omulimu kyokka akanze kulinda nga talina kyamunyega nga ne bw'amusaba obukadde bwe obusatu bwe yamuwa amubuzaabuza.\nBrian Kalyango naye agamba nti gwe yawa ssente amumanyi era naye alemeddwa okuzimuddiza.\nYalaze obubaka ku ssimu bwe yamusindikira nga bamusaba ssente n'engeri gye yazimuwaamu.\nWabula omuwandiisi w'akakiiko akagaba emirimu, Aron Kayinga yagambye nti ebifo ebisinga tebinnaba kujjuzibwa oluvannyuma lw'abantu abasaba emirimu obutabeera na bisaanyizo.\nAkulira abakozi ku disistulikiti, Fred Kalyesuubula yagambye nti abamu ku baasaba emirimu baalina empapula enjingirire era ensonga ne bazikwasa poliisi.\nYagambye nti abaalina ebiwandiiko ebituufu amannya gaabwe baagawereza mu kakiiko akagaba emirimu nga balindiridde okufuna okuddibwamu.\nKalyesuubula avumiridde ekikolwa eby'okuggyako abantu ssente okubawa emirimu n'agamba nti emirimu ku disitulikiti giba gya bwereere.\nN'agamba nti abalina okwemulugunya basobola okumutuukirira n'alaba engeri gye basobola okuyambibwa.\nEkibalo kiikino okufuna mu mmwaanyi\nBizinensi y'obucupa ekutte akati naye...


Bukedde Online - Ente zitondoka e Lukaya lwa musana\nAbawakanya ekkomo ku myaka mugende ew’omusawo...\nABATUUZE b’e Lukaya bali mu bweraliikirivu olw’enkuba egaanyi okutonnya mu kitundu kyabwe ekivuddeko ebisolo okufa n’ebirime okukala. Bagamba nti newankubadde enkuba etonnya mu bitundu by’eggwanga eby’enjawulo kyokka ekitundu kyabwe enkuba tebannaba kugirabako.\nAbatuuze bangi enkuba baabadde bagisuubira okutonnya nga bwe kiri mu bitundu ebirala kyokka n’ebabula. Omugga gwa Kattabazungu mwe babadde baggya amazzi gutandise okukalira.\nAbamu ku balunzi okuli, Twaha Ddemba ne Sulaiman Kavuma baategeezezza nti omusana gukazizza omuddo ente zaabwe gwe zibadde zirya nga kati omuddo baguggya ku byalo ebyewala.\nEmbeera eno evuddeko ente zaabwe okutondoka enjala ng’ate n’amazzi ge zinywa nago ga kkekwa. Embeera eno teri ku balunzi bokka wabula n’abalimi ng’emisiri gya kasooli, ebijanjaalo n’ebirime ebirala bye babadde bakoola tebiriimu mpeke.\nBagamba nti embeera eno yandibaviirako okulumwa enjala. Abaasimba emmwaanyi bagamba nti zitandise okusiriira ebikoola ekiraga nti ziyinza obutabala bulungi.\nAbdu Rashid Kayondo yagambye nti wadde omusana gumukosezza naye yagusalidde amagezi bwe yaguze jjenereeta n’atandika okukuba amazzi gaafukkiriza mu nnimiro ye okusobola okutaasa ebirime okukala.\nKayondo yagambye nti yalima omusiri gwa lumonde ng’asuubira enkuba okutonnya mu August kyokka bw’alabye tetonnya kwe kusalawo okumufukkirira kyokka ng’akozesezza ssente nnyingi.\nAbalimi baasabye Gavumenti ebakendeereze ku bbeeyi y’ebikozesebwa nga jjenereeta ne payipu ze batambuza nga bafukirira kibayambe okutaasa ebirime byabwe ng’omusana gwaka n’okulwanyisa enjala.


Ebisale bye ntambula mu Ggwanga byeyongedde okwekanama mu biseera bya Ssekukkulu. - Watchdog Uganda\nEMBEERA ye by’entabula mu Ggwanga eyongedde okutabuka, abagoba be bidduka ebikola ogw’okusabaza abantu bwe bongedde okuwanika ebisale mu nnaku za Sekukkulu.\nMu kiseera kino enguudo zonna ezifuluma n’okuyingira ekibuga Kampala zikwatiridde3 abantu abafuluma okugenda mu byalo saako naabo abatonotono abakiyingira, ekivuddeko abagoba ba zi Takisi ne Baasi okwogeza ebisale.\nTaksi eziva mu Kampala okudda e Jinja zibadde zitwalira 10,000 bulijjo kyokka mu nnaku zino zitwalira 20,000, kitegeeza nti bongeddemu 10’000 mulamba.\nEngendo enyimpi nga Mukono- Kampala, Kampala- Entebbe, Kampala- Wakiso nazo ebisale by’ongezeddwa eky’ongedde okwewanisa emitima abatambuze.\nMu ppaaka za bbaasi ezimu okuli eya Namayiba , Global Coaches eya Kampala mukadde, Kisenyi Bus Terminal, Arua Park n’endala kati kikwetaagisa okulindako okumala akaseera okufuna bbaasi etikka .\nBannannyini bbaasi bagamba nti abantu abatambula beekubidde oludda lumu oluva e Kampala okudda mu byalo ng’abava mu byalo batono nnyo nga bbaasi bakomyawo nkalu kino ne kibawaliriza okulinnyisa ebisale okufuna ssente z’amafuta.\nJude Tumwine maneja wa bbaasi za Global yagambye nti ssente entonotono ze baayongeddemu zaakaseera katono ng’ebisale bigenda kuddayo nga bwe bibadde ku 20,000/- okuva mu Kampala okudda e Mbarara. Wabula nga kati omuntu ava e Kampala kimwetaagisa 30,000/- okugenda nga kino kitegeeza nti bayongeddemu 10,000/-.\nYe Jackson Wacibra maneja wa GAAGAA yagambye nti, ‘Wadde naffe abali mu mulimu guno kekaseera we tukolera ku kasente, essira tusinga kulissa ku byakwerinda n’obulamu bw’abasaabaze.\n“Ekiseera kino tutwala obudde nga tukyetegekera era bbaasi zaffe zikoleddwa bulungi okuzisobozesa okutambula obulungi ssaako ne baddereeva nga bali bulindaala okusobola okutuusa abaasabaze gye bagenda mu mirembe,” Wacibra bwe yagambye.\nKu ky’ebisale aba GAAGAA baayongezzaamu 5,000/- ku buli lugendo. Okuva mu Kampala okudda Lira awabadde ku 20,000/- kati 25,000/- n’ebitundu ebirala gye bakolera.\nMu ppaaka ya Namayiba awali bbaasi ezidda e Mbale , Soroti n’okweyongerayo kw’ossa ebitundu ebirala abantu abatambula baabadde bakyali batono era ng’ebisale tebinnalinnya kuva ku 20,000/-.\nMuseveni pledges Shs370m towards the construction of Makerere University’s William Ruto Institute of African Studies\nMuseveni pledges Shs370m towards the construction of Makerere University's William Ruto Institute of African Studies


Bukedde Online - Ntunda nnyama okufuna ekiwera mu nte\nEbika by'ebitooke ebitatya musana by'osaan...\nKKAMPUNI ya Vision Group efulumya ne Bukedde, ekwataganye ne bbanka ya dfcu, ekitebe kya Budaaki mu Uganda, kkampuni y’ennyonyi eya KLM ne Koudjis Nutrition BV, okunoonya omulimi n’omulunzi asinga mu Uganda omwaka gwa 2018 wansi w’omulamwa ogugamba nti ‘Obulimi obukolanga bizinensi?’ Abanaavuganya mu mpaka zino mujja kutuweereza amannya gammwe tubatuukirire tubawandiikeko buli Mmande. HERBERT MUSOKE akuleetedde Jackie Davis Tugume, ku kyalo Buhanga mu ggombola y’e Banda e Kyankwanzi.\nTugume ng’atunuulidde ente ze nga zinywa amazzi.\nNGA bizinensi endala, okulunda nakwo kwetaagamu obuyiiya lw’okufunamu ekiwera. Nasalawo okukola bizinensi mu bulunzi abantu abalala gye babuusa amaaso.\nNgula ennyana ennume ne nzitwala ku ddundiro ne nzikuza n’oluvannyuma ne nzitunda ye bizinensi enkoledde ssente era nga mu kiseera kino natandiseewo omudaala gw’ennyama okusobola okugaziya akatale n’okufunamu ekiwera.\nNg'enda mu butale n’amalundiro eby’enjawulo ne ngula ennyana ng’ekigendererwa kuzirundamu ekiseera nga nziriisa bulungi ate ne nzitunda ku ssente eziwera ente nzirundamu mwaka.\nEnnume ze ngula ziba wakati w’emitwalo 30 ku 35, wabula okuzirunda omwaka buli nte mba ngitunda kakadde n’okusoba. Natandika n’ente 5, olwazituusa ku ddundiro nzirundamu ne nziraawa ku myezi esatu.\nKino nkikola kubanga mbeera njagala nnyama ate endaawo zikola mangu ennyama olw’okuba ziba tezirinnyira ekiziyamba okuzimba ennyama. Kino nkikola kuba ssinga oziraawa nga zaakatuuka zisobola okukona ne zitagejja bulungi olwo ne zikulemesa okufuna ssente z’osuubira nga zikuze.\nWabula kuno ngattako okuziriisa emmere erimu ebirungo ebizimba omubiri ne zikula mangu ate kati nkyusizza nga ngula ente ez’ennyama mwe ntabika ezaffe. Eno bizinensi batono abagitunuulidde kubanga erimu okutegana ate bangi tebaagala kutegana kyova olaba nga tebagikola.\nGuno gwafuuka mulimu era nga buli mwezi ngulayo ennyana 50 kuba era nsobola okutunda ente ezisoba mu 50 buli mwezi.\nEddundiro lino lyatandikibwawo ssezaala wange Dr. Jessy Tulyahekayo eyali omusawo w’ebisolo eyawummula mu myaka gya 1970 wabula entalo okwali olwa Amin n’olwaleeta NRM mu buyinza ne lugisanyaawo olw’abajaasi okulya ente zonna n’okutta abantu abaali ku kitundu ne wasigalawo kifo awafuuyirwa ente kyokka ekyazimbibwa mu 1972.\nMu 2007 lwe twasalawo ne baze Richard Tugume Tulyahekayo tuddamu okulundira ku ddundiro lino.\nTwatandika n’ente emu gye twagula okuva ku omu ku balunzi abaali ku kyalo ku 800,000/-, enkoko ennansi mukaaga n’embuzi mukaaga wabula nga mu kiseera ekyo twali tukolera Tanzania era nga ku ddundiro tujjayo omulundi gumu mu mwezi ng’omukozi gwe twali tufunye y’abeerawo.\nKu nte emu gye twatandika nayo, twagenda tugulirako endala ennongoseemu kuba enzungu zennyini tezisobola mbeera y’eno ng’ekizibu kye zisinga okufuna kwe kufa amaaso olw’obuti okugakalabula nga tezibulaba.\nKati tulina ente ez’ebika eby’enjawulo ezivaamu amata nga olunaku tufuna liita 100 ge tutwala ku dayale eri mu kabuga akatuli okumpi.\nEnte zaffe tusinga kuzirundira nnyama era tulina ebika eby’enjawulo nga byonna bizaaziseemu omuli Ankole cow, Frisian, Boran, Brahman n’endala.\nOlw’okuba tusinga kwagala nnyama, twaguze ennume 11 ekika kya Brahman ne Boran ku bukadde butaano buli emu kyokka twasigazaako munaana essatu zaafa olw’endabirira kuba zaali nto ng’abakozi tebazimannyidde.\nOkwongera okufuna ekisinga mu ddundiro lyaffe, twaguze ennume endala ekika kya Fleckvieh ng’eno nnungi ku mata n’ennyama era nga tusuubira nga yakwongera ku nnyingiza yaffe.\nTetukyatunda nte nnamu kuba tuzisala ne tutunda nnyama nga tulina bakasitoma be tugabira ennyama ku 12,000/- buli kiro era nga tugibatusaako we babeera ne bw’oba olumu ofiisi tugireeta.\nKasitoma ali mu Kampala tugimutwalira ku bwereere ate ebweru wa Kampala asasulayo eza boda boda.\nEkirungi omuntu alya ennyama gye yeekakasa nti eri ku mutindo kuba ente ezaffe zibeera nto nga tuzisalira ku mwezi 18 olwo omuntu n’alya ennyama ng’ewooma.\nEnte zituyambye okulaakulanya eddundiro, okugeza mu kuleeta amazzi n’okusiba ssengenge twatunze ku nte omulimu ne guggwa.\nEkimu ku kusomooza ku ddundiro lino kyali mazzi naddala mu kiseera ky’ekyeya ng’oluusi ente zituuka n’okufa anti n’omuddo tewaba nga n’ekitundu kikalira ddala kyonna ng’olaba ttaka.\nWano twatandika okusima ebidiba nga mu kiseera kino tulina ebidiba bisatu era tusimye n’enzizi z’omu ttaka nga twagala okusima enzizi nnya ku ddundiro kino kyakatutwalako obukadde 100 okutegeka amazzi gokka naye nga ssente zino ziva mu nte.\nAmazzi tugatambuliza mu payipu okugatuusa ensolo zaffe we ziganywera kyokka ekitundu ky’ettaka okuli eddundiro eddala kikoona ku nnyaanja Wamala era eno amazzi tegatusumbuwa.\nTusala omuddo naddala mu bisambu ne tugukaza olwo ne tuguwa ensolo zaffe naddala mu kiseera ky’ekyeya nga kino kituyambye obutafiirwa nsolo n’emu kuba ekiseera kyonna tubeera n’omuddo gwe tuziwa.\nMu ngeri y’emu tufuna kasooli okuva mu bantu abalimira ku ttaka lyaffe ne tugabana 10 ku 100 ku makungula era sizoni ewedde twafunye kasooli mungi ddala kuba baalimye ku yiika 250.\nKino tukikola okuyamba abatalina we balimira ate naffe okutuyamba okusambula ensiko n’okufuna kasooli gwe tufunamu akawunga k’abakozi ate ebisoolisooli ne tubikubamu omuddo gw’ente.\nEbisoolisooli tubiteeka mu kuuma akabisunsula n’okukozesa emikono nga wano tufunamu emmere eriibwa abakozi n’endala gye tutabulira ente.\nTulina omusawo abaawo buli wiiki okulaba ensolo bwe ziri, wabula ne mzee Tulyahekayo engeri gy’ali omusawo olumu ayitayo ku ddundiro n’atuwa amagezi ag’ekikugu.\nEkisinga obukulu kye kifo ekifuuyirwamu ente nga kyazimbibwa na seminti ng’azimbisibwa ekidiba omuwugirwa nga mu kiseera kino kiyinza okukutwalako obukadde obusoba mu 500.\nKino kigendamu liita z’eddagala 16,200 nga litwala omwaka mulamba nga likyakola.\nABAKOZI Eddundiro liriko abakozi 54 nga ku bano 19 ba nkalakkalira nga bano basasulwa 150,000/- omwezi ate maneja 400,000/-.\nKuno tubagattirako emmere, okuwummula kwa nnaku 21 buli mwaka baweebwa obujjanjabi n’ebirala.\nMu ngeri y’emu tulina omusawo akyala ku ddundiro okuwa amagezi ag’ekikugu nga buli lw’ayitawo afuna 120,000/- nga tumuyita ne mu biseera nga waliwo ekiguddewo eky’amangu.\nKino kituyambye okutangira endwadde n’okuzirwanyisa amangu ssinga zigwawo.\nEky’amazzi twakinogedde eddagala, wabula olw’okuba eddundiro ddene, obubbi ababbi bakozesa embeera eno okutunyaga, naye twagala okuteekawo abaserikale ab’enjawulo okulawuna eddundiro ekiro. Waliwo ebisolo by’omu nsiko ebibe n’olumu ttimba ebitera okulya embuzi zaffe.\nEBISEERA BY’OMU MAASO N’ABANTU OKUFUNAMU\nTuluubirira okuweza ente 10,000 kuba twagala okugaziya akatale k’ennyama gye tusala n’okutambuza eri bakasitoma baffe kuba tulabye ng’enkola y’okugula ennyana nga bwe tuzikuza ekola ssente.\nWaliwo ekika ky’embuzi kye twamaze okutumya okuva e South Africa nga tuyita mu kibiina kye twatandikawo ng’abalunzi b’embuzi okuva mu bitundu bya Uganda eby’enjawulo ekya Uganda Goaters Network.\nTwagala okwongera okugaziya ekibiina kyaffe era nga twakikozeemu ekibiina ky’obwegassi ekya Nile Goat Cooperation omuli ba memba 37 nga muno tuyitamu okuwahhana amagezi n’okweyigiriza ebintu ebitali bimu.\nOwâ€™olubuto olukulu bamuyiiridde asidi


Bukedde Online - Bameeya ba munisipaali batabukidde Lukwago\nBameeya ba munisipaali batabukidde Lukwago\nKamya atongozza okukola enguudo mu Kampala\nLOODI MEEYA Erias Lukwago yasanze akaseera akazibu eggulo, bameeya ba Munisipaali be yayise mu lukiiko bwe baamutabukidde oluvannyuma lw’okumusaba abasembe baweebwe obuyinza okwekolera ku bizibu byabwe kyokka n’abasindika ewa minisita wa Kampala ne Gavumenti eya wakati nti gye balina okutwala ensonga zaabwe.\nBameeya bano okuli; Nganda Mulyannyama (Makindye) , Ronald Balimwezo (Nakawa), Emmanuel Sserunjogi (Kawempe) ne Charles Musoke Sserunjogi (Central) be baayombye nti Loodi Meeya n’olukiiko lwe baayagadde kweggyako buvunaanyizibwa na kwagala kubeesamba nti kuba bo bakimanyi bulungi nga lukkirizibwa okubasemba ne bafuna obuyinza.\nBino okubaawo, meeya omulala owa Munisipaali ya Lubaga, Juliet Nabbosa Ssebuggwaawo yabadde agenze.\nMu lukiiko luno olwabadde mu City Hall nga lwetabiddwaamu n’ababaka ba Palamenti ab’omu Kampala okuli; Allan Ssewanyana (Makindye West), Moses Kasibante (Lubaga North) ne Kato Lubwama (Lubaga South), Loodi Meeya yasoose kulayiza bakkansala babiri abakiikirira ebitongole by’abakugu okwabadde Julius Ddamulira (Bakubi ba pulaani) ne Willington Amutuhirwe (basawo).\nOluvannyuma Loodi Meeya yalagidde ssentebe w’akakiiko k’ebyamateeka mu KCCA, Bruhan Byaruhanga (NRM) ayanjule lipoota eyogera ku kuwa bameeya ba Munisipaali obuyinza omuli; okusolooza emisolo, okukuba pulaani, okuddukanya ebyobulamu, okukola enguudo, okwesasulira abakozi, okwekolera ku mbalirira, okuyoola kasasiro, okubeera n’akawunta ezeetongodde n’ebirala.\nLipoota ya Byaruhanga yalaze nti etteeka lya KCCA terikkiriza kubawa (bameeya) buyinza n’ewabula nti balina okusooka okuwandiikira minisita wa Kampala (Beti Kamya) ensonga zaabwe azongereyo mu lukiiko lwa baminisita (Kabineeti), luzanjule mu Gavumenti olwo yo ewandiikire Dayirekita wa Kampala (Jennifer Musisi), olwo ate ye addemu okugyanjula mu lukiiko.\nKino kyatabudde bameeya nga bagamba nti Loodi Meeya ababuzaabuza n’okuwanvuya ensonga y’okubawa obuyinza nti mu kulaba okwabwe amateeka gamukkiriza.\nLukwago yasazeewo ensonga ezzibwe mu kakiiko kaddemu keetegereze okusaba kwa bameeya bonna kubanga waliwo abaabadde batawaddeeyo kusaba kwaabwe mu butongole.\nSsegujja katono akutule Museveni ng'amusesa\nSsente siziggya mu musaala - Museveni


Entekateeka z'okuziika eyali Omwami wa Kabaka owe Ssaza lye Kyaggwe Alex Kigongo ziwedde, Abantu 30 bokka be bakkiriziddwa - Watchdog Uganda\nEntekateeka z’okuziika eyali Omwami wa Kabaka owe Ssaza lye Kyaggwe Alex Kigongo ziwedde, Abantu 30 bokka be bakkiriziddwa\nOmugenzi kati Alex Kigongo Kikonyogo, eyali Sekiboobo, Omwami wa Kabaka owe Ssaza lye Kyaggwe\nENTEKATEEKA z’okuziika eyali Omwami wa Kabaka owe Ssaza lye Kyaggwe Alex Benjamin Kigongo Kikonyogo ziwedde okufulumizibwa.\nOwekitiibwa Kigongo yafa ku lw’okubiri mu ttuntu bwe yali atambula tambulako ku kyalo Nasuuti okumpi n’amakaage nga wano ekirwadde we kyamugwirira naagwa wansi okumuyoolayola okumutwala mu ddwaliro nga amaze okussa ogw’enkomerero.\nOkuva olwo abakola ku by’okuziika baaali omulambo gwe baagutwala okuguteekateeka, era olunaku lwe ggulo akawungeezi gw’akomezeddwawo mu makaage agasangibwa ku kyalo Nakabago e Mukono mu kimpowooze abantu be basobole okumukubako eriiso evvanyuma.\nWabaddewo n’okusaba okwetabiddwako abantu abatono ddala, okwakulembeddwa omulabirizi wa Central Buganda eyawummula Bishop Jackson Matovu wamu n’abasumba ba Lutikko y’omutukuvu Phillipo ne Andereya.\nOmu ku bavunanyizibwa ku ntekateeka y’okuziika Ssozi Sewannonda yategezezza nti omugenzi agenda kugalamizibwa ku biggya bya bajjajjaabe ebisangibwa ku kyalo Neekoyedde mu Gombolola ye Kimenyedde e Nakifuma ku ssawa munaana ez’olweggulo.\nYanyonyodde nti ab’obuyinza baabakkirizza abantu 30 bokka okwetaba mu kuziika kuno, nga oluvanyuma nga embeera ye kirwadde kya CORONA virus eteredde bajja kukola entekateeka y’okukungubaga mu butongole, okumusabira saako n’okujjukira emirimu gyakoledde e Ggwanga n’obwaKabaka bwe.\nKatikkiro wa Buganda Owek. Charles Peter Mayiga asuubirwa okuba omukungubazi omukulu, saako ne Ssabalabirizi omuggya Rt. Rev. Dr. Steven Kazimba Mugalu yaasuubirwa okukulembera okusabira omugenzi.


Bukedde Online - Aba famire y'omukyala eyattiddwa omulambo gwe ne gusuulibwa mu nnimiro bawadde ekiragiro\nAbantu mu kuziika Zalwango.\nABAKUNGUBAZI abaagenze okuziika Barbra Zalwango abadde omukozi wa bbanka ya UBA eyafudde omulambo gwe ne gusangibwa mu nnimiro okumpi n’ekiggya basabye Poliisi okunoonyereza ng’etandikira ku mulimu gy’abadde akolera.\nPoliisi yatandise okunoonyereza ku bigambibwa nti abasse Zalwango baamuwadde butwa obukambwe nga bagenderera n’okusaanyawo ebimu ku bitundu bye eby’omubiri. Wadde poliisi yabaddizza omulambo okuguziika, we bwazibidde eggulo ng’abooluganda tennabawa byavudde mu kukebera mulambo gwa Zalwango.\nMu kuziika ku Lwomukaaga, abakungubazi baanyiize olw’okusoma obubaka ng’obw’ababadde bakama be mu bbanka tebusomebwa. Aba bbanka baatuuse kikeerezi nga bagenze n’emagombe.\nKyategeezeddwa nti yadde aba bbanka tebaatuuse mu budde ne balemererwa n’okussa ekimuli ku ssanduuke y’abadde omukozi waabwe okumala emyaka 10, be baakoze ku by’entaana ne ssanduuke. Ekyayongedde okwewuunyisa abakungubazi, kwe kuba ng’aba minisitule y’ebyamazzi n’obutonde bw’ensi gye yamala omwaka gumu ng’atendekebwa bwe yali akyasoma ( Internship) baabaddewo era obubaka bwabwe ne busomwa era ne bassa n’ekimuli ku ssanduuko.\nJjajja w’omugenzi, OmulangiraJohn Chwa Nabakka okuziika nga kuwedde bwe yabuuziddwa lwaki ebintu byabadde bwe bityo, yagambye nti naye yalabidde awo. Wakati mu kwemulugunya, Rev. Ssebuko Erifaazi Bwabye ow’’e Mulajje eyakulembedde emikolo gy’okuziika yasabye Gavumenti okulwanyisa ebikolwa by’ettemuebitadde eggwanga ku bunkenke.\nOmulambo gwa Zalwango gw’asangibwa gusuuliddwa okumpi n’ekiggya kya ba jjajjaabe e Katwe mu ggombolola y’e Nakisunga mu Disitulikiti y’e Mukono. Kino kyaddirira Zalwango okuva awaka e Lunnyo e Ntebe gye yaleka bba n’abaana ku Ssande ewedde ng’abategeezezza nga bwe yali agenda e Kakiri ku ffaamu y’emiti. Abooluganda bagamba nti bwe baddamu okumukubira essimu nga wayise eiseera, teyariiko. Poliisi bwe yatandika okunoonya n’abekika ne bba nga talabika baasalawo okugenda e Katwe.\nWabula ku Lwokuna omulambo gwa Zalwango gwasangiddwa mu nnimiro, era omutuuze eyali agenda okulima yalaba embwa eriko ky’esikaasikanya n’alowooza nti zaali zirya mbizzi ye eyali emaze ennaku ng’ebuze. Bwe yeetegereza nga zaali ku muntu n’ategeeza banne ne bagwa ku mulambo.\nPoliisi okuva e Nkokonjeru Kisoga ne Lugazi yaggyawo omulambo ne gutwalibwa mu ddwaaliro e Kawolo abasawo ne bagwekebejja ne bafulumya lipooti nti yafa butwa era ne baguzzaayo.\nAkabenje ka bboodabbooda katuze omusuubuzi e Kyengera\nAmannya abaagalana ge beeyita galaga obuka bwa laavu yaabwe


1 Ebyomumirembe Ekisooka 12 | Bayibuli ey'Oku Mukutu Gwaffe Ogwa Intaneeti | New World Translation\n1 Ebyomumirembe Ekisooka 12:1-40\nAbawagira Dawudi okufuga nga kabaka (1-40)\n12 Bano be bajja eri Dawudi e Zikulagi,+ bwe yali nga yeekwese Sawulo+ mutabani wa Kiisi; be bamu ku balwanyi ab’amaanyi abaamuyamba mu lutalo.+ 2 Baalina emitego gy’obusaale, era baali basobola okukozesa omukono ogwa ddyo n’ogwa kkono+ okuvuumuula amayinja+ oba okulasa obusaale nga bakozesa omutego. Baali baganda ba Sawulo nga ba mu kika kya Benyamini.+ 3 Akiyezeeri ye yali omukulu waabwe, awamu ne Yowaasi, batabani ba Sema Omugibeya,+ ne Yeziyeri ne Pereti, batabani ba Azumavesi,+ ne Beraka, ne Yeeku Omwanasosi, 4 ne Isumaya Omugibiyoni,+ eyali omulwanyi ow’amaanyi mu baami asatu+ era eyali akulira asatu; ne Yeremiya ne Yakaziyeeri ne Yokanani ne Yozabadi Omugedera, 5 ne Eruzayi ne Yerimosi ne Beyaliya ne Semaliya ne Sefatiya Omukalifu, 6 ne Erukaana ne Issiya ne Azaleri ne Yowezeeri ne Yasobeyamu, Abakoola; + 7 ne Yowera ne Zebadiya, batabani ba Yerokamu ow’e Gedoli. 8 Abamu ku Bagaadi beegatta ku Dawudi ng’ali mu kifo ekizibu okutuukamu, mu ddungu;+ baali balwanyi ab’amaanyi, abasirikale abaatendekebwa okulwana entalo, abakugu mu kukozesa engabo ennene n’amafumu. Obwenyi bwabwe bwalinga obw’empologoma era nga bawenyuka ng’enjaza ku nsozi. 9 Ezeri ye yali omukulu, ow’okubiri Obadiya, ow’okusatu Eriyaabu, 10 ow’okuna Misumanna, ow’okutaano Yeremiya, 11 ow’omukaaga Attayi, ow’omusanvu Eryeri, 12 ow’omunaana Yokanani, ow’omwenda Eruzabadi, 13 ow’ekkumi Yeremiya, n’ow’ekkumi n’omu Makubannayi. 14 Abo be baali Abagaadi,+ abakulu b’eggye. Eyali asembayo okuba n’amaanyi amatono yali asobola okulwanyisa abantu 100, ate eyali asingayo okuba ow’amaanyi yali asobola okulwanyisa abantu 1,000.+ 15 Abo be baasomoka Yoludaani mu mwezi ogusooka ng’omugga ogwo gwanjadde, ne bagoba abo bonna abaabeeranga mu biwonvu, ne babasaasaanyiza ebuvanjuba n’ebugwanjuba. 16 Abamu ku basajja ba Benyamini n’aba Yuda baagenda eri Dawudi mu kifo ekizibu okutuukamu.+ 17 Awo Dawudi n’ajja mu maaso gaabwe n’abagamba nti: “Bwe muba muzze lwa mirembe gye ndi okunnyamba, omutima gwange gujja kuba bumu nammwe. Naye bwe muba nga muzze kundyamu lukwe mumpeeyo eri abalabe bange, nga sirina kikyamu kye nnakola, Katonda wa bajjajjaffe k’akirabe era alamule.”+ 18 Awo omwoyo ne gujja ku* Amasayi+ eyali akulira asatu, n’agamba nti: “Tuli babo Dawudi, era tuli naawe omwana wa Yese.+ Emirembe gibe naawe, era emirembe gibe n’oyo akuyamba,Kubanga Katonda wo akuyamba.”+ Awo Dawudi n’abaaniriza n’abafuula abakulu mu magye. 19 Abamu ku b’ekika kya Manase badda ku ludda lwa Dawudi bwe yagenda n’Abafirisuuti okulwanyisa Sawulo; naye teyayamba Bafirisuuti, kubanga oluvannyuma lw’abafuzi b’Abafirisuuti+ okuteeseganya, baamugoba nga bagamba nti: “Ajja kutuvaako yeegatte ku mukama we Sawulo, obulamu bwaffe bubeere mu kabi.”+ 20 Bwe yagenda e Zikulagi,+ ab’ekika kya Manase abaamwegattako be bano: Aduna, Yozabadi, Yediyayeri, Mikayiri, Yozabadi, Eriku, ne Ziresayi, abakulu b’enkumi za Manase.+ 21 Baayamba Dawudi okulwanyisa ekibinja ky’abazigu, kubanga bonna baali basajja ba maanyi era nga bazira,+ era baafuuka bakulu mu magye. 22 Buli lunaku abantu bajjanga eri Dawudi+ okumuyamba, okutuusa lwe baafuuka eggye eddene ng’eggye lya Katonda.+ 23 Gino gye miwendo gy’abasajja abaali abeetegefu okulwana abajja eri Dawudi e Kebbulooni+ okumufuula kabaka mu kifo kya Sawulo nga Yakuwa bwe yalagira:+ 24 Abasajja ba Yuda abaalina engabo ennene n’amafumu baali 6,800 nga beetegefu okulwana. 25 Abasimiyoni, abasajja ab’amaanyi era abazira ab’omu ggye baali 7,100. 26 Abaleevi baali 4,600. 27 Yekoyaada+ ye yali akulira abaana ba Alooni,+ era abaali naye baali 3,700, 28 ne Zadooki,+ omuvubuka ow’amaanyi era omuzira, awamu n’abaami 22 ab’ennyumba ya bakitaabe. 29 Ababenyamini, baganda ba Sawulo,+ baali 3,000. Abasinga obungi ku bo emabegako baali banyweredde ku nnyumba ya Sawulo. 30 Abeefulayimu baali 20,800, abasajja ab’amaanyi, abazira, era abaatiikirivu mu nnyumba za bakitaabwe. 31 Ab’ekitundu ekimu eky’okubiri eky’ekika kya Manase abaamenyebwa amannya okugenda okufuula Dawudi kabaka, baali 18,000. 32 Mu b’ekika kya Isakaali mwalimu ababakulira 200 abaali basobola okutegeera obulungi ebiseera ne bamanya Isirayiri kye yabanga erina okukola, era baganda baabwe bonna baagonderanga ebiragiro byabwe. 33 Ab’ekika kya Zebbulooni, abasirikale abaali abeetegefu okulwana era nga balina eby’okulwanyisa byonna eby’olutalo, baali 50,000; bonna beegatta ku Dawudi n’omutima gumu.* 34 Ab’ekika kya Nafutaali baali abaami 1,000 era baali wamu n’abalwanyi 37,000 abaalina engabo ennene n’amafumu. 35 Ab’ekika kya Ddaani abaali abeetegefu okulwana baali 28,600. 36 Ab’ekika kya Aseri, abasirikale abaali abeetegefu okulwana baali 40,000. 37 Okuva emitala wa Yoludaani,+ Abalewubeeni n’Abagaadi n’ab’ekitundu ekimu eky’okubiri ekya Manase, baali abasirikale 120,000 nga balina eby’okulwanyisa ebya buli ngeri. 38 Abo bonna baali basajja balwanyi abaasimbanga ennyiriri okulwana; bonna bajja e Kebbulooni n’omutima gumu okufuula Dawudi kabaka wa Isirayiri yonna; n’Abayisirayiri abalala bonna baalina omutima gumu okufuula Dawudi kabaka.+ 39 Baabeera eyo ne Dawudi okumala ennaku ssatu, nga balya era nga banywa, kubanga baganda baabwe baali babategekedde. 40 Era n’abo abaali okumpi, awamu n’abo abaali ewala mu kitundu kya Isakaali n’ekya Zebbulooni n’ekya Nafutaali, baaleetera eby’okulya bino ku ndogoyi ne ku ŋŋamira ne ku nnyumbu ne ku nte: eby’okulya ebikoleddwa mu buwunga, ebitole by’ettiini, ebitole by’ezzabbibu enkalu, omwenge, amafuta g’omuzeyituuni, n’ente n’endiga, nga bingi nnyo, kubanga waaliwo okusanyuka mu Isirayiri.\n^ Obut., “ne gwambala.”\n^ Oba, “bonna abeegatta ku Dawudi tebaalina mitima ebiri.”\n1 Ebyomumirembe Ekisooka 12


Bukedde Online - Engeri muwala wa Mirundi gye yafudde ng’azaala\nMoureen Monicca Namatovu, muwala wa Tamale Mirundi gwe yabbula mu nnyina yabadde tannafa baasoose kumulongoosaamu mwana n’avaamu omusaayi mungi. Namatovu yafiiridde mu ddwaaliro e Mengo ku Lwomukaaga ku ssaawa 6:00 ez’emisana ng’abasawo baakamulongoosaamu omwama omuwala.\nEnsonda mu ddwaaliro e Mengo zaategeezezza nti oluvannyuma lw’okumulongoosaamu omwana, Namatovu embeera ye yeeyongedde okutabuka olw’omusaayi omungi ogwabadde gumuvaamu ekyatabudde abasawo abaabadde bamukolako.\nKyabawalirizza okumuteeka ku byuma kubanga yabadde takyasobola kussa bulungi. Omugenzi yabadde mu kasenge ak’abakungu ku Albert Cook mu waadi ya Annie Walker East era nga wabweru wa waadi eno we bwazibidde ku Lwomukaaga ng’abooluganda n’emikwano bagenda mu maaso n’okukuhhaana ku ddwaaliro.\nMu bano mwe mwabadde ne kitaawe w’omugenzi Joseph Tamale Mirundi ng’ono amawulire g’okufa kwa muwala we gaamusanze ku mukolo gwa Top Radio e Bwaise. John Baptist Kyeyune owooluganda lw’omugenzi yategeezezza nti Namatovu yafiiridde ku myaka 32, ng’ono abadde mwana we waakubiri.\nYagambye nti tebalina gwe banenya ku mbeera eyaguddewo kubanga abasawo baakoze kye basobola kyokka ne bigaana. Omulambo gw’omugenzi gwaggyiddwa e Mengo ku ssaawa 7:00 ez’ekiro ne gutwalibwa e Mityana ewa nnyina w’omugenzi gye gwaggyiddwa oluvannyuma okutwalibwa ku kyalo Matale - Kalagala e Kaliisizo gye yaziikiddwa eggulo.\nABAKULIRA EDDWAALIRO BATANGAAZIZZA Dr. Patrick Luwagga omumyuka w’akulira eddwaaliro lye Mengo yategeezezza nti Namatovu yatuuse mu ddwaaliro ku ssaawa 12:30 ez’oku makya ku Lwomukaaga era omusawo eyasoose okumulaba n’amwekebejja n’amutegeeza nga bwe yabadde ajja okusobola okusindika omwana nga naye bwe yabadde ayagala.\nWabula oluvannyuma lw’essaawa emu, bazzeemu okumwekebejja ne bakizuula nti tajja kusobola kusindika mwana ne bamutwala okumulongoosa kyokka n’avaamu omusaayi mungi ne basalawo okumuteekako omusaayi kyokka baabadde bamuteekako eccupa ssatu n’afa.\nDr. Luwagga yagambye nti bakoze kyonna ekisoboka okutaasa obulamu bwa Namatovu okwabadde n’okuddamu okumulongoosa naye embeera n’egaana era ng’avaamu omusaayi omungi kye kyamuleetedde okufa.\nTAMALE MIRUNDI ASESEZZA ABAKUNGUBAZI Omukolo ogwabadde ogw’ennaku, gwabaddemu katemba ekyaleetedde abakungubazi okuseka. Tamale Mirundi bwe yakutte akazindaalo, yasookedde ku kwetondera mukoddomi we Jonathan Kajubi (bba w’omugenzi) n’abooludda lwe nti baleme kutya nga balowooza nti olw’obukambwe bw’atera okwolesa, ayinza okubatwala entyagi!\nMirundi yabategeezezza nti akimanyi okufa kwazze era talina bw’ayinza kukibassaako nti baalagajjalidde muwala we n’afa. Yagambye nti akimanyi mukambwe kyokka obukambwe bwe tebuyinza kumutuusa kukuba bako kubanga muwala we yafiiridde mu kuzaala ng’omukazi omulala yenna bwe kiyinza okumutuukako.\nN’agamba nti ye obukambwe abukola ku bantu abamukolako effujjo be yayogeddeko nti ne mu kuziika abamu baabaddewo kyokka n’abalabula nti amaze okutuma mutabani we ‘embazzi’ abakoleko singa balitandika. Okuziika kwetabyeko bannabyabufuzi bangi okuva mu gavumenti n’abooludda oluvuganya gattako abanene n’abeebitiibwa abalala\nJohn Baptist Kyeyune


Bukedde Online - Akwatiddwa ku by'okutta omukulu w'essomero e Rakai\nAkwatiddwa ku by'okutta omukulu w'essomero e Rakai\nPoliisi emukutte lwa byambalo bya kijaasi\nPOLIISI ng’eyambibwako ebitongole by’ebyokwerinda bakutte Omutanzania agambibwa okubeera mu kibinja ekyasse eyali omukulu w’essomero lya Gavumenti erya Kabaale Primary School e Rakai.\nDidas Lucas ye yakwatiddwa nga baamuggye mu disitulikiti y’e Mukono.\nEttemu lino lyabaddewo wiiki ewedde e Luseese - Beteleemu mu ggombolola y’e Nabigasa mu disitulikiti y’e Kyotera, abatemu bwe baalumbye Sulaina Najjagwe 60, ne bamutta mu bukambwe ne batwala n’ebimu ku bintu by’omu nnyumba omwabadde ne ttivvi.\nKigambibwa nti Didas Lucas yali omukozi mu nnimiro ya Najjagwe nga yali amugobye nga kirabika kye kyamunyiizizza n’asalawo okumutta. Kigambibwa nti Lucas bwe yamaze okutta Najjagwe n’addukira e Kisoga e Mukono gye baamukwatidde.\nEteemu lino lyasattizza ab’e Kyotera nga balowooza nti abeebijjambiya be baabadde balumbye ekitundu kyabwe.\nAbakulembeze nga bali ne ssentebe wa disitulikiti y’e Kyotera Patrick Kintu Kisekulo ne Robert Benon Mugabi ow’e Rakai baavaayo ne bategeeza nga bwe bagenda okukola kyonna ekisoboka okulaba ng’ettemu balimalawo mu kitundu kyabwe.\nKintu Kisekulo bwe yali mu lumbe yategeeza nga bwe yali aweze zzaala, luddo n’amatatu ng’agamba nti abavubuka bazannya olunaku lulamba ne balemererwa okukola emirimu egivaamu ssente.\nN’agamba nti abavubuka abaggwa mu kiti kino ssente bwe zibabula nga balumba abantu be bateeberezza nti bazirina nga babatta n’okubatuusaako obulabe.\nRDC w’e Kyotera, Pamela Watuwa naye yalaga okutya olw’abantu abasatu abattibwa olunaku olumu mu bifo ebyenjawulo e Kyotera n’ategeeza nga abeebyokwerinda bwe batatudde wabula bakola butaweera okulaba nga abatemuy bakwatibwa era bavunaaninwe.\nOmwogezi wa poliisi e Masaka, Lameck Kigozi yategeezezza nti, mu kunoonyereza kwabwe baasobodde okukwata Lucas eyali omukozi mu nnimiro ya Najjagwe nga baamusanze Kisoga gye yabadde yeekukumye.\nN’agamba nti Lucas okudduka yasooka kumanya nti poliisi n’abeebyokwerinda abalala bamulinnya kagere era abantu baayambye poliisi okumuzuula gye yabadde yeekwesse.\nKigozi yagambye nti wadde Lucas yakwatiddwa poliisi ekyagenda mu maaso n’okunoonyereza okuzuula abantu abalala babadde akolagana nabo.\nNajjagwe yagenze okuttibwa nga poliisi yalamala okukwata Musa Galiwango ne Muhamad Kiddamalime ng’amaze okuttibwa nga bano be batemu abeebijambiya abaatoloka nga batwaliddwa mu kkooti e Masaka okuvunaanibwa okutta n’okulumya abantu mu kitundu kya Greater Masaka.\nGaliwango ejanjabirwa mu ddwaaliro ly’e kkomera e Luzira.\nBobby alaalise okusuula bassita ba Cranes abazito


Bukedde Online - Bambega ba Bungereza balaze ebintu 7 kwebagenda okusinziira okuttukiza omusango gwa Kaweesi\nEngeri Dr Tee ne Betty Mpologoma gye baddinganyemu...\nPoliisi etandise omuyiggo okukwata Bakaleke...\nOmuzungu ng'ali ku kyuma ekikebera oba olimba.\nBambega ba Scotland Yard, Gavumenti be yapangisizza okunoonya obujulizi ku batta Felix Kaweesi beezinze ku bintu musanvu ebigenda okutaggulula omusango guno.\nBye beezinzeeko byekuusa ku bituli abaakakiiko k’ebyokwerinda aka National Security Council (NSC) bye baalaba mu kunoonyereza okwakolebwa ISO ne CMI.\nEra Gavumenti kwe yasinzidde okusalawo okutumya abakessi abakugu okuva e Bungereza aba Scotland Yard be baba banoonyereza. Bye batunuulidde ennyo kuliko: AMASIMU GA KAWEESI Kaweesi yalina essimu ez'enjawulo okuli ezikozesa setirayiti ezigenda okuddamu okwekenneenyezebwa.\nEzimu ku ssimu za Kaweesi zaalema bambega okuggulawo. Mbega wa ISO, Simon Peter Odong yategeeza akakiiko k’Ebyokwerinda nti, waaliwo essimu za setirayiti munaana ezaakozesebwa e Kulambiro ku lunaku lwe batta Kaweesi. Kaweesi yatemulwa March 17, 2017 e Kulambiro.\nYattibwa ne dereeva we Godfrey Mambewa n'omukuumi we Kenneth Erau. Ondong yannyonnyola nti, ekiseera essimu za setirayiti we zaali zikozesebwa e Kulambiro, abantu mu kitundu ekyo baasanga obuzibu okufuna ebyempuliziganya kubanga zibeera za maanyi, zitta ebyempuliziganya ebirala.\nEKIFO WE BATTIRA KAWEESI Aba Scotland Yard bagenda kuddayo e Kulambiro okubuuza abantu oba ddala waaliwo okusalibwako ku byempuliziganya wakati w’essaawa 1:00 ne 3:30 ez’oku makya nga March 17, 2017. Balina n’okugenda mu makampuni g’essimu agalina emirongooti okumpi ne we battira Kaweesi okubuuza oba zaafunamu okutaataaganyizibwa.\nSsinga ebyo bizuulibwa nti byaliwo, obujulizi bwa setirayiti bujja kugattibwa ku bizibiti nga bwe banoonya bannannyini nnamba ezaali zikozesebwa n’essimu gye zaateekebwa kubanga ISO yazuulako essimu emu yokka.\nEBIFO AWAATUULA ENKIIKO Abeebyokwerinda mu Uganda baagala Abangereza baddeyo ne ku bifo abajulizi ba ISO bye bagamba nti we baatuuza enkiiko.\nKiiza Rwogamutyarize omu ku bajulizi abakulu yategeeza nti, baasooka kusisinkana ku Nyondo Pub e Najjanankumbi nga balina misoni y’okutemula omunene omu mu ggwanga. Agamba nti bwe baali tebannakola misoni eyo, Nixon Agasirwe n’abanene abalala mu poliisi baabayita ne babategeeza nti omukulu alina misoni endala gye yali abawadde ya kutta Kaweesi. Baasisinkana ku Kati Kati Hotel e Lugogo okuteesa ku ngeri y’okumaliriza misoni. Ebifo byombi bambega Abangereza balina okubituukamu.\nABAJULIZI Essimu z’abasibe n’abajulizi zirina okuddamu okukeberebwa engeri gye baali bawuliziganyamu. Ensonda mu byokwerinda zaategeezezza nti, wateekeddwa okubeerewo ebintu bingi ebyakwekebwa bambega abaali banoonyereza ku musango guno ne batabizuula.\nAbajulizi bonna baakuddamu okubuuzibwa. Waliwo abamu ku bajulizi abagambibwa nti obujulizi bwabwe bwali bwa bulimba okuli Frank Difas Nyindo makanika eyagamba nti yali akanika mmotoka ekika kya Harrier okumpi ne we battira Kaweesi. Yali ne munne ayitibwa Mukwasi ono oluvannyuma yattibwa abantu abataategeerekeka omulambo ne bagusuula e Masaka.\nOno naye bagenda kumuteeka ku kyuma ‘lie detector’ (Polygraph) ekikozesebwa okuzuula oba omujulizi by’ayogera bituufu oba alimba. Bagenda kuddamu okwekenneenya entambula ya Kaweesi mu nnaku ze ezaasembayo. Obujulizi bwa Christine Umuhoza Mbabazi eyali muninkini wa Kaweesi nabwo bwakuddamu okwekenneenyezebwa.\nMbabazi yagamba nti, Kaweesi yamweyabiza ku bantu abaali baagala okumutta era ekiro ekyakulembera olunaku lwe baamutta, baagenda bonna ku lusozi e Sseguku okusaba kyokka wakati mu ssaala Kaweesi yatulika n’akaaba nga yeebuuza lwaki baali baagala okumutta. Abajulizi bonna 16 balina okuddamu obujulizi bwabwe.\nKuliko; Kiiza Rwogamutyarize, Simon Peter Odongo (ISO), Christine Umuhooza Mbabazi, Frank Difas Nyindo, Anna Ninsiima, Wilber Kiggundu Lumu, Mary Mbabazi. Abalala ye Moses Kintu Kavuma, Hope Ainomugisha, Lazio Mugerwa, Difas Kadaala, Nnaalongo Nabawanuka, AIGP Fred Yiga, Col. Grant Mugabi wa SFC, ASP Aggrey Owora, Ahmed Kakonge ne Micheal Mugabi.\nAKATAMBI Akatambi akoogerwako akaliko eddoboozi lya Gen. Kayihura ne Herbert Muhangi owa Flying Squad, bambega balina okulaga Abazungu we baakaggya basobole okukola okunoonyereza okwabwe nga beeyambisa obujulizi obutannawaanyisiganya mikono mingi.\nMu katambi bambega baagamba nti Kayihura yakubira Muhangi essimu n’amubuuza oba Kaweesi yali attiddwa naye n’amuddamu nti ‘ye, ye’ olwo Kayihura n’amugamba nti weebale nnyo.\nAkatambi kano kaliko ebibuuzo bingi era kagambibwa nti bwe bujulizi obusinga obukulu mu musango. “Tetwagala bakolere ku byaffe. bwe bajja tujja kubalaga bye twakola ne we twasinziira nga tubikola batandike ebyabwe. Okunoonyereza ku Kaweesi kuwezezza omwaka mulamba n’ekitundu nga tewali kituufu kituukibwako.\nPoliisi n’ebitongole byayo byasooka ne bikwata Abasiraamu n’abantu abalala okwali ne Meeya w’e Kamwenge Godfrey Byabakama nga kigambibwa nti be baali basse Kaweesi. Omulamuzi wa kkooti ento e Nakawa, Noah Ssajjabbi abamu yabayimbula ku kakalu ka kkooti oluvannyuma lw’okukizuula nti, baali tebalina nnyo kakwate ku musango. Abalala munaana yabasindika mu kkooti enkulu kyokka abamu baali baatulugunyizibwa nnyo ne baddukira mu kkooti nga bawawaabira Gavumenti.\nKkooti yalagira baweebwe obukadde 80 buli muntu kyokka Gavumenti n’ejulira era omusango gukyagenda mu maaso.\nMMOTOKA YA KAWEESI Bambega ba Scotland Yard, baakuddamu okwekebejja emmotoka ya Kaweesi n’ebizibiti ebirala ebyakuhhaanyizibwa. Amasasi agaakubwa emmotoka n’ebisosonkole byago nabyo bagenda kuddamu okubyekebejja nga bakozesa tekinologiya waabwe.\nEssimu ya dereeva Godfrey Mambewa n’ey’omukuumi Kenneth Erau nazo zaakwekebejjebwa okuzuula abantu be baali bawuliziganya nabo mu nnaku ezaasembayo okutuusa Kaweesi lwe yatemulwa.\nAbakuumi b’awaka, omukyala ne Abbas Byakagaba aduumira ekitongole kya poliisi ekirwanyisa abatujju eyali ne Kaweesi ku ssimu bonna baakukola sitatimenti ku bye baawulira. Scotland Yard olwamaze okusunsula ttiimu ne bongera amaanyi mu tekinologiya alina okukozesebwa nga banoonya abatta Kaweesi\nEbya Kawees tebinnaggwa; Scotland yard esunsudde ba mbega kabiriiti


60 be basunsuddwa okuva mwabo poliisi be yayoola ababbira ku Northern Bypass, Enanga - Watchdog Uganda\nOmwogezi wa Poliis ye Ggwanga Fred Enanga mu Lukungaana lwa abannamawulire e Naguru\nPoliisi emaze okusunsulamu abantu 60 okuva ku basoba mu 300 be yayoola abagambibwa okubbira saako n’okutulugunya abantu ku luguudo lwa Northern Bypass.\nKu nkomerero ya ssabiiti ewedde Poliisi ye Ggwanga saako n’amaggye byakola ekikwekweto mubuna byalo ku luguudo lwa Northern Bypass saako ne byalo ebilinanyewo ne bakwata abantu abagambibwa okuba nti be beefudde ebbereje okukuba emmotoka amayinja ne kigendererwa eky’okunyaga abazivuga, saako n’okubba abayise abakozesa oluguudo olwo.\nKino kyaddirira amawulire okuyitingana ku mitimbagano nga galaga nti emmotoka nnyingi zikubibwa endabirwamu ne ziyiika nga abazikuba baba ne kigendererwa eky’okunyaga abagoba baazo, nga bano olumu batuusibwako ne bisago.\nOmwogezi wa Poliisi ye Ggwanga Fred Enanga yategezezza bannamawulire e Naguru ku mande nti bano abasunsuddwa bagenda kubatwala mu kkooti bavunanibwe.\n“Kuluno tugenda kugezaako okulaba nga emisango gyabwe gigobererwa bulungi mu kkooti baleme okuteebwa kubanga abantu beemulugunya nga batereddwa ate ne baddamu buto okujonyesa abayise mu bitundu bino.\nTugenda era kulekayo abakuuma ddembe abali mu ngoye za Maggye, Poliisi saako n’abali mu ngoye zaabulijjo okusobola okulaba nga tukakkanya obumenyi bwa mateeka mu kitundu kino” Enange bwe yategezezza.\nNyungu ya Maawe, an escape in the forest park close by the city centre


Bukedde Online - Ndi mugazi\nBeemulugunya ku ngaba yâ€™emidaala\nAba Gaddafi baasiibye balwana e Misirata\nAdded 5th May 2011\nNnimba abasajja nti kuzaala naye nga nkimanyi nti yali musajja. Nnyamba ku nsonga eno kuba sikyasobola kwagala musajja yenna olwâ€™obugazi buno. Ate eddagala ligaanyi ne ssente zigenze nnyingi ku nsonga eno. Nkole ntya?\nNGâ€™OLABYE nâ€™ekizibu kino. Okusookera ddala newankubadde abakyala bangi tebakimanyi naye buli mukyala alina okufuna ekiseera ne yezza mu sayizi entuufu. Mu butuufu abasajja baagala nnyo okwegatta nâ€™omukyala nga wa kigero nga bawulira akabugumu oba obukyala nga bumukutte bulungi. Bwâ€™omala okuzaala olina okweza mu sayizi ne bwâ€™oba ngâ€™ovudde mu nsonga era oba olina okwezza. Kino okikola nga omiima ebinywa byâ€™omu bukyala buli lwâ€™ofuna obudde.\nâ€˜Cipusi zikonya obwongoâ€™\nMuka Kagame alambudde ekifo kyâ€™ebyobuwangwa\nAba Gavt temukubagana mpawa\nMayiga amakanda agazizza mu Butikkiro\nNamikka alumbye Katikkiro mu kuziika


Uganda esindise omuddusi omu yekka mu mizannyo gy’Abalema egya Paralympics egigenda okubumbujjira mu kibuga Rio De Janeiro ekya Brazil okuva nga September 7 okutuuka nga 18.\nOmuddusi ono David Emong asiibuddwa ssabawandiisi wa NCS, Nicholas Muramagi e Lugogo ng’akwasiddwa bbendera y’eggwanga n’omutendesi we Innocent Tumwesigye.\nEmong agenda kuvuganya mu misinde gya mita 1500 ne 400 wabula ng’omutendesi Tumwesigye ne Emong bombi basuubizza okudda n’omudaali waakiri kubanga ttiimu ya Uganda eyabadde mu Olympics (ez’abalamu) tewali yawanguddeyo mudaali.\nEmong yadduka mita 1500 mu Paralympics ezaali e London mu 2012 n’akwata kyakuna mu mita 1500 wabula nga yakoze bulungi mu mizannyo gya All Africa Games e Brazaville omwaka oguwedde nga bwe yakwatidde ebisaanyizo okugenda mu Olympics.\nTumwesigye agambye nti Uganda yandibadde etwala abaddusi bana mu mizannyo gino wabula abalala tebaafuna ssente zibatwala mu gya kusunsulamu egyali mu Morocco omwaka oguwedde.\n“Olympics oluggwa ng’abaliko obulemu ku mibiri (abalema) nga nabo bayingirawo mu kifo kyennyini awabadde emizannyo egyo wabula nga gino bagiyita Paralympics. Bavuganya okusinziira ku nkula y’obulema era nga basooka kusengekebwa,” omutendesi Tumwesigye bw’ategeezezza.


Engeri Ssebuufu gye yakwatibwa okuggulwako ogw'obutemu\nOLWALEERO pulezidenti Museveni alumazeeko ng'asisinkana Baminisita ba China n'abakungu abakola ku nsonga ez'enjawulo okuteesa ku kuzimba oluguudo lw'eggaali y'omukka n'amafuta.\nAsoose kusisinkana minisita wa China ow'ensonga ez'ebweru Wang Yi, ne bateesa ku ngeri China gy'egenda okuwagira Uganda okuzimba Standard Gauge Railway SGR.\nWang agambye nti China neetegefu okuwagira banywanyi baayo mu Africa ng'ekulembeza Uganda ku buli mutendera gwa nkulaakulana.\nMuseveni mu nsisinkano eno awerekeddwako Baminisita ow'ensonga z'ebweru Sam Kuteesa, ow'enguudo Monica Azuba Ntege, omubaka wa Uganda e China Dr. Crispus Kiyonga n'omubaka wa China mu Uganda Zhang Zhuqiang.\nOlumalirizza olukiiko olusoose ate pulezidenti ne yeesogga olukiiko olulala ne Hua Yan akulira kkampuni esima amafuta eya CNOOC. Ensisinkano egendereddwamu okwongera okugaziya n'okunyweza enkolagana wakati wa Uganda China ku nsonga z'amafuta ne Gas.\nMuseveni agambye nti okusalawo eky'enkomeredde ku nsonga z'amafuta, buli ludda lusaana okusooka okwetegereza ennyo bye lusalawo.\nPulezidenti Museveni ali China ku bugenyi bwa nnaku nnya nga yayitibwa mukulu munne pulezidenti wa China Xi Jinping, agenze asisinkana abakungu ab'enjawulo ng'anoonyeza Uganda abavujjirizi b'enkulaakulana.\nAkulira CNOOC Hua yatenderezza Uganda olw'okuteekawo obutebenkevu n'embeera esobozesa ba yinyesita okwegazaanyiza mu Uganda. Ensisinkano eno nayo yeetabiddwa minisita Kuteesa ne Ssabawolereza wa gavumenti William Byaruhanga.\nAbakyala nabo bayige okwerwanako bwe wabaawo atyoboola ekitiibwa kyabwe\nWakiso ekyalemedde embuga ya Kaggo


2 Ebyomumirembe 2 LCB - 2 Chronicles 2 NIVUK | Biblica América Latina\n2 Ebyomumirembe 2 LCB - 2 Chronicles 2 NIVUK\nEnteekateeka z’Okuzimba Yeekaalu\n1Sulemaani n’awa ebiragiro okuzimbira erinnya lya Mukama eyeekaalu, ate naye okwezimbira olubiri olwa kabaka. 2 N’alonda abasajja emitwalo musanvu okuba abeetissi, n’abalala emitwalo munaana okutema amayinja mu nsozi, n’abalala enkumi ssatu mu lukaaga okubakuliranga.\n3 Awo Sulemaani n’aweereza Kulamu kabaka w’e Ttuulo obubaka nti,\n“Nga bwe wakolagananga ne Dawudi kitange, n’omuweereza emivule egy’okwezimbira olubiri lwe okubeeramu, nange kolagana nange mu ngeri y’emu. 4 Laba kaakano nnaatera okuzimbira erinnya lya Mukama Katonda wange eyeekaalu, era ngiwonge olw’okwoterezaayo obubaane obw’ebyakaloosa obulungi mu maaso ge, n’okuweerayo emigaati egya buli lunaku, n’olw’okuweerayo ebiweebwayo ebyokebwa enkya n’akawungeezi buli ssabbiiti ne ku myezi nga kye gijje giboneke ne ku mbaga ezaatekebwawo eza Mukama Katonda waffe, ng’ekiragiro eky’enkalakkalira eri Isirayiri.\n5 “Eyeekaalu gye ŋŋenda okuzimba ejja kuba yaakitiibwa, kubanga Katonda waffe waakitiibwa okusinga bakatonda abalala bonna. 6 Naye ani ayinza okumuzimbira eyeekaalu, nga n’eggulu erya waggulu ddala taligyamu? Noolwekyo nze ani okumuzimbira eyeekaalu, okuggyako okumuzimbira ekifo eky’okwoterezangamu obubaane mu maaso ge?\n7 “Noolwekyo mpeereza omusajja omumanyirivu nga mugezi asobola okuweesa zaabu, ne ffeeza, n’ebikomo, n’ebyuma, ate era asobola okuluka engoye eza kakobe, n’entwakaavu, n’eza bbululu, ate era nga mumanyirivu mu kukola enjola ez’engeri zonna, ngakolaganira wamu n’abasajja bange abamanyirivu mu by’omu Yuda ne mu Yerusaalemi, Dawudi kitange be yateekateeka.\n8 “Era mpeereza n’emivule, n’emiberosi, n’emitoogo okuva e Lebanooni, kubanga mmanyi nti abasajja bo bamanyirivu mu kutema emiti mu Lebanooni. Abaddu bange banaakolagananga n’ababo 9 okunteekerateekera embaawo mu bungi, kubanga eyeekaalu gye ŋŋenda okuzimba egenda kuba nnene era nga yaakitiibwa. 10 Laba, ndiwa abaweereza bo, abasajja ababazzi, lita ez’eŋŋaano ense emitwalo amakumi ana mu ena, ne lita eza sayiri, emitwalo amakumi ana mu ena, n’ebita eby’omwenge emitwalo ebiri, n’ebita eby’amafuta ag’omuzeeyituuni emitwalo ebiri.”\n11 Awo Kulamu n’addamu ebbaluwa Sulemaani gye yamuweereza ng’agamba nti,\n“Kubanga Mukama ayagala abantu be, kyavudde akufuula kabaka waabwe.”\n12 N’ayongerako na kino nti,\n“Mukama Katonda wa Isirayiri eyakola eggulu n’ensi, yeebazibwe, kubanga awadde kabaka Dawudi omwana omutegeevu, alina okutegeera n’okwawula ebirungi n’ebibi, agenda okuzimbira Mukama eyeekaalu, n’okwezimbira olubiri.\n13 “Nkuweereza Kulamu omusajja omumanyirivu, era alina okutegeera n’obumanyirivu bungi, 14 ne nnyina y’omu ku bazzukulu ba Ddaani, nga ne kitaawe musajja w’e Ttuulo. Yatendekebwa mu kuweesa zaabu n’effeeza, n’ebikomo n’ebyuma n’okutema amayinja era nga mubazzi, ate n’okuluka engoye eza kakobe, n’eza bbululu, n’entwakaavu, n’eza bafuta. Era alina obumanyirivu mu kwola enjola ez’engeri zonna, era ayinza okuyiiya engeri yonna ey’okukolamu ekintu kyonna ekimuweereddwa. Y’anaakolanga n’abaweesi bo n’aba mukama wange Dawudi.\n15 “Kaakano mukama wange aweereze abaddu be eŋŋaano ne sayiri, n’amafuta ag’omuzeeyituuni ne wayini gwe yasuubiza, 16 tulyoke tuteme emiti gyonna gye weetaaga okuva e Lebanooni. Tunaagiseeyeeyeteza ku nnyanja okutuuka e Yopa, naawe oligyambusa e Yerusaalemi.”\n17 Awo Sulemaani n’abala bannaggwanga bonna abaali mu nsi eya Isirayiri, ng’okubala Dawudi kitaawe kwe yakola bwe kwali; baali abasajja emitwalo kkumi n’ettaano mu enkumi ssatu mu lukaaga. 18 N’alonda mu bo emitwalo musanvu okuba abeetissi, n’abalala emitwalo munaana okutemanga amayinja mu nsozi, n’abalala enkumi ssatu mu lukaaga okulabiriranga abantu abaakolanga.\nLCB : 2 Ebyomumirembe 2\n8 ‘Send me also cedar, juniper and algum[c] logs from Lebanon, for I know that your servants are skilled in cutting timber there. My servants shall work with yours 9 to provide me with plenty of timber, because the temple I build must be large and magnificent. 10 I will give your servants, the woodsmen who cut the timber, twenty thousand cors[d] of ground wheat, twenty thousand cors[e] of barley, twenty thousand baths[f] of wine and twenty thousand baths of olive oil.’\nNIVUK : 2 Chronicles 2


Bukedde Online - Abadde adduumira flying squard e Mukono afiiridde mu kabenje nga bagoba ababbi e Katosi\nAbadde adduumira flying squard e Mukono afiiridde mu kabenje nga bagoba ababbi e Katosi\nAbavunaanibwa okuwamba abantu ne babatwala...\nOmusajja asanjaze famire Abantu boogedde...\nAdded 20th November 2017\nMuhoozi afiiridde mu kabenje e Katosi\nABADDE aduumira poliisi ya Flying squad mu divizoni ya poliisi ey’e Mukono afiiridde mu kabenje ku luguudo oluva e Kisoga okugenda ku mwalo e Katosi.\nOmwogezi wa poliisi mu ggwanga, Emirian Kayima akakasizza akabenje kano n’agamba nti omusirikale omu yakafiiriddemu abalala ne basimattuka n’ebisago.\nKayima ategeezezza nti omugenzi ye David Rwego Muhoozi abadde aduumira poliisi ya Flying Squad mu divizoni y’e Mukono.\nAbapoliisi baabadde batambulira mu mmotoka ya buyonjo eya Muhoozi nnamba UAT 219Q ekika kya Ipsum nga mwe babadde bagobera ababbi.\nAbasirikale abalala abaabadde mu kabenje kano kuliko; Julius Ssebbaale, Alex Nantamu, Sam Asiimwe, Emmanuel Abbey n’omulala eyategeerekeseeko erya George lyokka nga bano baalumiziddwa era ne baddusibwa mu malwaliro ng’embeera yaabwe si nnungi.\nRobinson Kiyaga, ssentebe w’eggombolola y’e Ntenjeru agambye nti emmotoka y’ababbi abasirikale baabadde bagikubye amasasi ng’emipiira gyabise ng’etambulira ku mpanka.\nKiyaga annyonnyodde nti ddereeva abadde avuga aba poliisi emmotoka emulemeredde n’eva ku kkubo n’etomera ekikonge ky’omuti gw’omuvule ne yefuula.\nOmulambo gwa Muhoozi guteekeddwa ku kabangali ya poliisi ne gusooka gutwalibwa ku poliisi e Mukono banne gye baamutunuuliddeko nga n’abamu baalabiddwa ng’amaziga gabayitamu.Oluvannyuma kabangali ya poliisi eguvuze n’egwongerayo mu ggwanika ly’eddwaliro e Mulago okwekebejjebwa.


Bukedde Online - MUSEVENI YEYAMYE KU TEEKA LY'EBISIYAGA\nChris Evans attunse n'abadigize ku Ssekukk...\nAdded 27th December 2013\nABAKULEMBEZE b’enzikiriza ez’enjawulo basabidde eggwanga libukalemu emirembe ne balabula ku bakozesa obubi obuyinza era ne basiima palamenti ku mateeka ge yaakayisa.\nPulezidenti Museveni agambye nti agenda kusooka kwetegereza tteeka ku bisiyaga nga tannalissaako mukono.\nLUBAGA: Katikkiro wa Buganda, Charles Peter Mayiga yasanyudde Lutikko bwe yategeezezza nti Kabaka Ronald Mutebi agenda kulambula Bugerere omwezi ogujja.\nKatikkiro Mayiga yategeezezza nti ebintu bingi ebituukiddwaako wakati wa Gavumenti ne Buganda bukyanga ajja mu buyinza n’asaba Gavumenti okussa mu nkola ebyakkaanyizibwako wakati wa Mmengo nayo.\nOkusaba kwetabiddwaamu omumyuka wa pulezidenti, Edward Kiwanuka Ssekandi. Ssaabasumba Cyprian Kizito Lwanga, eyakulembedde okusaba yasabye abakwatibwako okuddamu okwekenneenya Konsitityusoni n’okukubaganya ebirowoozo ku nsonga ezitali zimu omuli Federo ne Regional Tier okufuna enkola eneeyamba eggwanga lyonna.\nE NAMIREMBE: Omulabirizi Wilberforce Kityo Luwalira yalabudde nti obugugumuko bususse mu ggwanga ekituusizza n’Abakristaayo mu makanisa agamu okusitukira mu baweereza nga bagamba nti tebabaagala.\nYabadde abuulira n’agamba nti okugugumuka kususse mu ggwanga ekituusizza ababaka abamu mu palamenti okuyuliza ebiwandiiko mu maaso ga sipiika ate mu KCCA abamu ku bakansala ne balinnya ku mmeeza okutuusa obutali bumativu bwabwe ku nsonga ezimu.\nOkusaba kwetabiddwaamu akola nga Ssaabalamuzi Steven Kavuma, Sipiika w’Olukiiko lwa Buganda, Nelson Kawalya, Katikkiro wa Uganda eyawummula, Polof. Apollo Nsibambi ne mukyala we n’abalala.\nMUSEVENI E MBARARA: Pulezidenti Yoweri Museveni agambye nti agenda kwetegereza etteeka ku bisiyaga bw’alisanga nga lirimu ebirumira alizze mu palamenti balirongoose.\nYabadde ayanukula abamu ku bakulembeze b’enzikiriza ng’Omusumba Joseph Serwadda abaabadde bamupeeka okulissaako omukono mu bwangu.\nMuseveni ne mukyala we baabadde mu kusaba kwa Ssekukkulu ku kkanisa y’Abalokole eya Daystar mu munisipaali y’e Mbarara.\nPulezidenti yayozaayozezza omusumba Ibrahim Nathan Turyamureeba olw’okuzimba ekifo n’asaba abasumba okwetooloola eggwanga bakubirize abagoberezi okukozesa obulungi ebitone byabwe n’awaayo obukadde 60 n’asuubiza obulala 20 okutumbula SACCO ya Daystar.\nLUGAZI: Omusumba w’essaza ly’e Lugazi, Mathias Ssekamaanya yasinzidde Namagunga n’ategeeza nti obusungu obususse bwe buvuddeko abantu okutting’ana n’abaana ne bakulira mu maka nga temuli ssanyu n’asaba bakozese amazaalibwa okusonyiwagana.\nYagambye nti ekivuddeko okutta abantu e South Sudan ye mukulembeze okwagala obuyinza ekisusse.\nMu kkanisa ya St Mark e Kayanja Can. Samuel Wasswa yennyamidde olw’ensi ejjudde ebitiisa mu maka ne ku mirimu.\nNAMUNG’OONA: Ssaabasumba w’eklesia y’Abasodokisi Jonah Lwanga yasabye abantu okuteeka Katonda mu buli kye bakola ebyetaago by’ensi bireme kubakozesa bitasaana.\nKU ALL SAINTS NAKASERO: Omulabirizi Hannington Mutebi yasabidde bonna abaafiirwa ebyabwe mu muliro gw’akatale ka Park Yard bagume era basabe Katonda abaddizeewo.\nOkusaba kwetabiddwaamu minisita Crispus Kiyonga, Gen. Aronda Nyakairima, Sam Kuteesa, Col. Fred Mwesigye, Miria Matembe, Miria Obote, Betty Bigombe, Betty Kamya, Gordon Wavamunno n’abalala.\nKITOVU- MASAKA:Omusumba John Baptist Kaggwa yeemulugunyizza ku masabo agasusse ng’ekyennyamiza waliwo n’abeefuula abakkiriza naye nga bagakola okunoga ensimbi n’avumirira enguzi.\nKAKO - MASAKA: Omulabirizi wa West Buganda, Rt. Rev. Godfrey Makumbi yavumiridde ennyambala embi ng’okusiba ‘bbalansi’ .\nMUKONO: Omulabirizi w’e Mukono, James William Ssebaggala yasinzidde ku lutikko e Mukono n’anyolwa olw’olutalo oluli e South Sudan olukwatiddemu Bannayuganda.\nMITYANA: Omulabirizi w’e Mityana, Dr. Steven Kazimba yasinzidde Namukozi n’agamba nti ennaku enkulu abantu bandizimazeeko nga basaba n’okwegayirira obutebenkevu.\nNSAMBYA: Kalidinaali Emmanuel Wamala yasabye Bannayuganda okusabira South Sudan olutalo lukomekkerezebwe.\nVICTORY CENTRE NDEEBA: Omusumba Frida Serwadda yavumiridde abanguyira omukwano ne kituusa n’abawala abamu okugabira abalenzi ‘jalibu’ ng’olumugambako ayagala bagenderewo n’abafumbo abamu n’obasanga ng’eby’omu nju babinyumya mu mikwano.\nMukyala Sserwadda yeyabuulidde mu Ndeeba\nLUWEERO: Bp. Evans Mukasa Kisekka yasinzidde mu Lutikko e Luweero n’asaba Abakristaayo basabe nnyo bafune amuddira mu bigere baleme kwenyigira mu nkaayana nga bwekiri mu bulabirizi obumu.\nAte Omusumba w’essaza lya Kasana Luweero, Paul Semwogerere yennyamidde olw’ebikolwa by’obusamize, ettemu, okulwanagana mu maka, ettamiiro, okutyoboola eddembe ly’abalala n’ebivve n’asaba abantu okubyenenya olw’Omulokozi azaaliddwa.\nMuseveni yeeyamye ku tteeka ly’ebisiyaga\nGaddafi tumugonzezza - Bayeekera\nAmerika ezzeemu okusuula bbomu mu Libya


Ssaabawaabi wémisango gya government yesambye emisango egivunaanibwa abawagizi ba NUP – CBS FM\nAbamu ku bawagizi ba NUP abaakwatibwa e Kalangala nga bali mu kaguli ka kooti yámagye\nWofiisi ya ssaabawaabi w’emisango gya government ebuulidde parliament nti emisango egivunaanibwa abawagizi ba NUP abasoba mu 100 , abaakwatibwa e Kalangala mu January 2021 tegimanyiiko, era temanyi ngeri gyebatwalibwamu kuvunaanibwa mu kooti yámagye.\nAbawagizi ba NUP okwali Nubian Li, Eddie Ssebuufu amanyiddwanga Eddie Mutwe n’abalala abawera 100, baakwatibwa amaggye nga 4 January, 2021, Robert Kyagulanyi Ssentamu bweyali agenze e Kalangala okunoonya akalulu kobwa President.\nBaasimbibwa mu kkooti y’amaggye e Makindye nebaggulibwako emisango gyokusangibwa n’ebyokulwanyisa, okwali amasasi, ne ‘magazine’ omubeera amasasi.\nJohn Baptist Asiimwe omumyuka wa ssaabawaabi w’emisango gya government asinzidde mu kakiiko ka parliament akalondoola eddembe ly’obuntu, akanoonyereza ku bikolwa ebyókulinnyirira eddembe lyobuntu ebyatuusibwa ku bannansi wakati w’omwaka 2020 ne 2022.\nAsiimwe agambye nti abawagizi ba NUP abasoba mu 100 bwebaakwatibwa, wofiisi ya DPP yabaggulako emisango gyakweyisa mu ngeri eyinza okuvaako ekirwadde kya COVID 19 okusaasaana, wabula engeri emisango gino gyegyakyukamu ate nebaggulwako gyákusangibwa na byakulwanyisa bbo tebaabimanyako era tebasobola kubinyonyola.\nWabula ssentebe w’akakiiko ka parliament akalondoola eddembe lyobuntu Fox Odoi, abuulidde ssaabawaabi w’emisango gya government nti enkola yabwe eyékiboggwe yevuddeko vvulugu owéngeri eno.\nAbabaka abalala okubadde Francis Zaake Butebi owa Mityana Municipality, Flavia Kalule Nabagabe omubaka omukyala owa district ye Kassanda nomubaka wa Kanyum County simon Peter Opolot Okwalinga boogedde kaati, nti emisango gyebaggula ku bawagizi ba NUP bano gyali mifumbirire.\nBanenyezza woffiisi ya DPP ne kkooti y’amagye okukkiriza okukozesebwa nebanyigiriza bannansi, nga babaggulako emisango emifumbirire.\nAbawagizi ba NUP abogerwako, baasimbibwa mu kkooti y’amagye, abamu nebayimbulwa ku kakalu ka kkooti ate abamu bakyaliyo n’okutuusa kati.\nKinajjukirwa nti ekiwandiiko ekitongole ekyava mu kkooti yámagye ekirambika emisango egibavunaanibwa, nékiseera webaagiddiza, baali baamala dda okukwatibwa era nga baali mu mukino gyámagye.\nMu ngeri yeemu Ssaabawaabi w’emisango gya government agamba nti essiga eddamuzi lyeririna okunenyezebwa, olw’okulwawo okuwulira emisango egikandaaliridde mu kkooti.


Bukedde Online - Ebitta obufumbo mu nnaku enkulu\nEbbinu lya Ssekukkulu lyavaamu amaziga: Ba...\nBiibino ebitta omukwano mu nnaku enkulu abafumbo oba abaagalana bye balina okwerinda\n1 Obubaga. Si kibi okugenda ku bubaga naye waliwo ekisukka. Ne bw'oba oyagala otya, toyinza kulowooza nti bwonna ojja kubumalayo wabula ekikulu kyandibadde nti ogenze ku kabaga ki era ogendako nakigenderwa ki? N'enzikiriziganya wakati wo ne munno nga tonnagenda kikulu. Ssinga olaba nti munno si mumativu n'akabaga k'ogendako kyandibadde kya buvunaanyizibwa n'okeesonyiwa.\n2 Ebyokwambala. Ekimu ku bintu abantu bye basinga okulowoozaako mu biseera by'ebikujjuko kwe kwambala kuba buli omu aba ayagala okulabika obulungi.\nKu bakyala abamu, ssinga bba alemwa okumugulira olugoye waakiri anoba naye ng'omukyala tonnanoba sooka weebuuze ddala omuntu asobola okugaba ky'atalina? Ye waliwo omuntu atayagala mukyala we alabike bulungi ku Ssekukkulu?\n3 Ebyokulya. Bagamba nti olubuto kyoto, era buli olukya omuntu aba yeetaaga okulya. Waliwo abasoowagana ng'entabwe eva ku butagula nkoko oba nnyama ku Ssekukkulu. Naye nga tonnasalira munno musango, manya nti ebintu mu sizoni eno biba ku buseera, noolwekyo osobola okufumba kyonna ky'aba aleese ne muyita mu lunaku.\n4 Emikwano. Gino gitera okuwaga naddala mu biseera bino. Wabula nga tonnagendera kw'ebyo mukwano gwo by'akugamba, sooka weekubemu ttooci olabe oba nga ddala obyetaaga.\nOkugeza bwe kuba kucakala, bw'aba agenda mu bifo bya bbeeyi, si kirungi naawe kugoberera naddala ng'ensawo yo teyimiridde bulungi. Bo abakyala bwe bagenda ku bikujjuko emikwano gimanyi okubeerabiza kye bali ewaka ne zituuka essaawa z'okudda awaka, wabula ne bamuwaga nga bw'anaddayo enkeera, kyokka nga bamanyi nti mufumbo.\n5 Ebirabo ebigabwa. Bino bisobola okuvaako obuzibu mu ngeri bbiri, kye wandifunye okuva eri omwagalwawo n'ebiva eri abalala. Abasajja abamu mukazi we bw'afuna ekirabo ekinene okuva ew'omuntu gwe yeekengera ekyo kiyinza okumutabula.\nEkirabo era kisobola okuleetawo obuzibu ssinga omukyala abeera asuubira ekirabo ky'olunaku okuva ew'omwagalwa we n'atakifuna oba n'afunana ekitono ku ky'abadde asuubira. Ssinga abafumbo n'abaagalana tebeefuga mu sizoni eno nga bakola ebiyamba okuzimba laavu yabawe, kyangu okuggweerawo ddala.\nKabaka awadde ab'e Butambala endokwa 30,000


Bukedde Online - Balumirizza poliisi okunywa enjaga\nBino baabitegeezezza atwala poliisi yâ€™e Kikoni, Apollo Kateeba mu lukiiko olwetabiddwaamu kansala wâ€™ekitundu kino, Robert Nsumba ne sipiika wâ€™olukiiko lwâ€™eggombolola yâ€™e Kawempe, Benjamin Mukasa wiiki ewedde.\nSsentebe wâ€™ekitundu kino, Steven Air Tumuhairwe yategeezezza nti waliw\nSsentebe wâ€™ekitundu kino, Steven Air Tumuhairwe yategeezezza nti waliwo abapoliisi abava e Nankulabye neÂ bakungâ€™aanira mu kasaawe akali mu kitundu kino ne bafuuweeta enjaga.\nYagambye nti abaserikale bano baggyira mu yunifoomu ngâ€™oluva wano nga batandika okutulugunya abatuuze nga ba- basibako emisango gye batakoze.\nâ€œAbapoliisi bano beekobaana nâ€™aba SPCÂ abaagobwa mu bikolwa bino ekitabangudde obutebenkevu,â€bwe bagasseeko.\nOmutuuze Damali Nattabi yagambye nti olwâ€™ekkobaane eririwo nâ€™abaserikale, kati ababbi beegiriisa misana ne batigomya ebyalo awatali abakuba ku mukono. â€œ Ate bwe buziba ne gujabaggira kuba abantu babateega mu makubo ne babanyagako ssente nâ€™amasimu,â€ bwe yagasseeko.\nJoyce Mugenyi yagambye nti abamu ku babbi ababatigomya bava mu bitundu byâ€™e Lubaga nâ€™amassekkati ga Kampala nga bwe bamala okunyaga nga beemululaÂ olwo ne kibeera kizibu okubakwata.\nÂ Abatuuze Drake Nsamba ne NanyongaÂ baalopedde KateebeÂ abasula mu hositeero mu kitundu kinoÂ nti bamansa kasasiro mu myala ne gizibikira. Ate Annet Ssebunya yagambye nti waliwo abantu ababatuukirira okuva mu Lubaga ne Kampala Central ne babasoloozaamu busuulu wâ€™amayumba nga tebalina biwandiiko biboogerako ngâ€™oyo agaana okusasula batiisa okuggalawo ekizimbe kye.\nAnnamaria Anyulu yeemulugunyizza nti omusolo gwâ€™amayumba oguwoozebwa KCC munene ku muntu owabulijjo. John Kimbugwe yagambye nti eyaliko ssentebe wâ€™ekitundu kino, William Mukiibi ne munne David Ndawula baagenda ne sitampu ya LC ekiremesezza abakulembeze abaggya okukola obulungi emirimu gyabwe.\nSipiikaÂ Mukasa ne kansalaÂ Nsumba baabawabudde bakungaanye emikono egikakasa nti Mukiibi takyali ssentebe waabwe bagiweereze mu kkanso ebikoleko.\nÂ Mw. Kikoni, Apollo Kateeba yasabye abatuuzeÂ bamukubire essimu nga balabye abaserikale abali mu yunifoomu mu kitundu kyabwe abakwate bayambe ku poliisi mu kubuuliriza ku bikolwa bino.\nBengo eyali emmunyeenye ya Villa ne Cranes adibye!


Obuganda obuumu – ababaka\nHome Topic Obuganda obuumu\nHome › Forums › Culture, Edutainment and Pure Fun › Emmunyenye za Ababaka / Ababaka stars › Obuganda obuumu\nTagged: Dutasteride Dutasterida Legally Discount Ellalcorn\nThis topic has 6 replies, 7 voices, and was last updated 11 years, 5 months ago by Efulansi.\nJanuary 12, 2009 at 4:15 pm #18402\nMbalamusiza mwena abaganda mu linya lya mukama Katonda waffe.\nLwaki Abaganda tulinga amdala gabuli gwanga okutambulilako? Ekisinga okuntabula omutwe,yeffe fenyini abamu obutagaliza baganda banaffe.\nBuli lwolabibwako ngolina kyogeza okukola mukiffo kyabano okuyamba mukiteke munkola oba kikulakulane ate basala magezi kusula.Ate nebatamanya mudda kiyinza nabo bandikiganyulwamu.\nKyensaba Tukole feena KWE KUBEERA OBUMU Tewali kikola nekiba successfull nga tewalikwegata. Wade nga omusajja omumu asoobola okulya enkoko ye.\nJanuary 12, 2009 at 5:29 pm #21707\nWebale kujja kwetaba mu lukiiko munnaffe Solo.\nEnsonga gyoyogerako nkulu. Naye kino kisangibwa nnyo mu bantu abali mu kanyigo, mu buwambe. Abantu bangi mu mbeera eno bafuuka nga baana bato, okwagala okusanyusa ababawambye, nga bakosa bannaabwe. Kinajjukirwanga, nti mu Buganda eyalinanga obusobozi, yeyaweebwanga ekitiibwa mu kifo kyalinamu obusobozi obwo. Buganda yamanyika lwa kubeera na bantu batuufu, mu bifo ebituufu. Ba nnakatemba baali ba kika kya waggulu, abayimbi baali bayitirivu, mu njiiya ye bigambo nemumaloboozi. Abasawo nga bakuyunga namagulu nga tovudde wuwo… Obumanyirivu bwaali bungi nga abamu baliyita na ddogo. Naye kati laba na baana abeyisa obulungi bafuuka entanwe yomuntu okukukyaawa! Twaava mu Katonda waffe, naye nasemberayo. Yye ssaawa eyo kwejuna.\nJanuary 13, 2009 at 3:32 am #21713\nSolo mwattu tusanyuse okujja okuteseza awamu naffe\nBino byennyini byetugezaako okujjayo tulabe entaanwa we yava era bwokitunulira ojja kusanga nga okusinga embeera eno yayingirawo nnyo ngekintabuli kimaze okunoga nze ndowooza walingawo nokugamba nti Omuganda owe nkula eyo, bwanekweeka mu bagwiira abewaabwe tebajja kumannya ,naye webimalidde nga akaali akatuli ko buzibu kifuuse ekinnya ekitalinaako ntobo\nJanuary 13, 2009 at 5:12 pm #21727\nAte Solo ssebo nga oyagala okumanyira ddala ekyaagwa ku Buganda, soma ne ku byafaayo byensi endala. Laba Abayudaaya bwebaali mu biseera bya Yesu nga Aba Roman babafuga obumbula. Ddala ensi eri mu ddembe eyemanyi eyinza etya okuwaayo omuntu waayo owebyamagero bwaatyo omulabe amutte? Omuntu waabwe akwata obukwasi ku balwadde nebawona, omuntu azukiza abafu baabwe? Genda oyogere nabantu abageezako okuyamba Abaganda ekiseera kino. olabe ebibi byebakolwebbwa abantu benyini bebagezaako okuyamba!! Ggwe tolaba nti bwetukumira Baganda bannaffe wansi tubeera tuyamba mulabe? Naye lwaki tukikola? Kubanga tukyatambulira mu kkubo lyelimu elyatutuusa wetuli. Tulina kukola ki? Okujja wano okuteesa kirungi, naye ne kubalala okwegatta mu bibiina byonna ebiteseeza Obuganda kijja kututuusa ku buwanguzi. Bangi balowooza nti katugende tubeere awalala, mu nsi endala, ewali eddembe. Naye tewali nsi etefuna bizibu, ate mukunoonya nokufuna amagezi agajja ensi yaffe mu matigga, naffe tufuna okusasirwa kwa Katonda nokuvumulwa emyooyo. Yye ate negyetubadde tulowoza gyetwaddukira laba kati olwe byenfuna, nabo bannaffe bangi kubo eno batansise okwekulula! Ate olwenkya byeluleeta tewali amanyi. Nyaffe Buganda mulwadde, mujje tumujjanjabe, tewali bingi byetuyinza kukola nga maama muyi. Oluvanyuma abagala bagende bakyaale gyebagala, abagala batandike business, tujja kusanyuka ffenna kubanga tujja kutandika okulaba nga emirimu gyaffe gyonna gigenda bukwakku.\nJanuary 13, 2009 at 6:48 pm #21735\nBino Musajjalumbwa byayogedde nange byembade ngendaokogera.\nJanuary 14, 2009 at 6:11 pm #21752\nTusanyuse okutwegattako Solo nga tugonjoola ensonga ezituluma\nKyoyogerako kituufu ddala ffe kennyini ffe twakkiriza okufuuka amadaala kuba ddala waliwo omuntu okukukozesa ekintu ku gun point omulundi ogusooka, naye bagamba nti sekawuka kaali kakulumye kuluno bwokalengera okajjirayo mangu effunfugu nga bukyaali nokabetenta nga tekanakusaako mannyo.\nKyeekyo Abaganda kyetutakola amawanga amalala tegagoberera muwawa nga tegalina kyegafunamu , singa gwe wetegereza obote bweyabagamba okumuwaranirako Abaganda ya making-a sure nti bo tabatta era abakorela kyebagala , m7 bwazze nandibadde abo mu West bamufubutulayo ngatutte olutalo lwe naye bweyabannyonnyola nti nammwe mujja kulya era sijja ku batta nga nkutte obuyinza olabye nabo tebaviriddeemu awo.\nAbaganda abasigadde bakozesebwa naawe olaba engeri gyebajogebwa noono kafulu mu kunyakula obuwale mu supermarket ofwono naye kennyini abayita poodle’s za m7 gwe era nga tova ku nsonga ngo jeeko nti bwamala okubakozesa ngayungirira ebisango nga bakasuka mu mbuzi ekogga nga gamba next\nKati ekya Abaganda obutagaliza balala nakyo okusinga kiyingiddewo nga banyaguluzi bebali mu buyinza kuba jjukira luli nga buli omu nebwaaba akola katono nga sobola okweyimirizaawo naye kati buli Muganda kyakola kuba babatya nti bakozi bano banaffe bangalo bunani bebasooka okukuba emimiro kuba baba balaba nti bo tebalina webaliira kati bwebatamussa misolo kwekupangawo ebisongasonga kuba bamanyi nti bwebanamuleka nakola ngaawa na Baganda abalala amaanyi nganabo bakola nga bali babayitako.\nKati ogwo omutima gwebasiiga nabano abatalina bo webajja kyakkola olwemisanvu egyasulibwa abagwiira, mukifo kyokwagaliza muganda munne, ko yye nga nange nga bwesisobola kufuna naawe oleme kweyagalira mu kikyo nebatamanya nti awo baba basanyusa mulabe waffe ffena okulaba nti tetugenda mu maaso .\nJanuary 16, 2009 at 1:25 pm #21779\nAte oba obujja bwayingira nemu family munda mu bazaalwa omu. Kyova osanga nga abantu tabakyayagalana na bulungi. bakola kyona, okubba, okwenda okutesasira, babere nga be basinga, bebali waggulu ku balala mu kubera ne bintu. Laba nobuwangwa babukyusa, okwanjula okulinga embaga, okwaabya enyimbe okulinga party, nga bakola babalabe. Side emu eri mu kwelaga endala kukotoggera. Bonna nga bali mu kuwalagana.\nAnti-Buganda Uganda Monitor Loosing It’s Editors\nPeople looking for housekeepers Little Italy


Bukedde Online - Ebigambo bya Bp. Kaggwa ebitagenda kwerabirwa\nEbigambo bya Bp. Kaggwa ebitagenda kwerabirwa\nPoliisi egobye 220 lwa butaba na bisaanyizo\nBy Emmanuel Ssekaggo ne Juliet Lukwago\nOMUSUMBA John Baptist Kaggwa abadde alumirirwa ensi ye ne Bannayuganda era bingi by’azze aluhhamya eggwanga mu ngeri ez’enjawulo ebitagenda kwerabirwa.\nAbasumba Jjumba n’omugenzi Kaggwa (ku ddyo).\nBya JULIET LUKWAGO ne EMMANUEL SSEKAGGO OMUSUMBA John Baptist Kaggwa abadde alumirirwa ensi ye ne Bannayuganda era bingi by'azze aluhhamya eggwanga mu ngeri ez'enjawulo ebitagenda kwerabirwa.\nOlw'ekirwadde kya corona okweyongera mu bantu, Omusumba Kaggwa yavaayo n'asaba Gavumenti okuteeka ebyokulonda ku bbali ekirwadde kimale okukendeera. Yabyogera ajaguza emyaka 25 ng'Omusumba nga June 16, 2020 e Kitovu Masaka.\nEmmotoka za Bobi Wine ze baakubamu ttiyaggaasi e Mbale.\nLumu yasaba Gavumenti okuggya emmundu mu bantu. Yategeeza nti n'abantu okumala gattibwa n'okubalumya kweyongedde. Bino yabyogerera Kigungu mu Missa gye yakulembera ng'Eklezia ejaguza emyaka 141 kasookedde baminsani ababereberye Pere Lourdel Simeon (Mapeera) ne Brother Delmas Amansi batuuka mu nsi yaffe.\nYanokolayo ekisinze okuteeka Bannayugnda mu buzibu obulwadde bwa mukenenya n'abafere. Waliwo okubba ettaka. "Ekizibu ky'ettaka kizibu nnyo mu ggwanga omuli n'abamu okukola ebyapa eby'ekikwangala. Era yayogera ne ku ttiyaggaasi afuuyibwa mu bantu entakera ekiretedde bangi okufuna ebirwadde n'ebizibu ebitali bimu mu bulamu bwabwe.\nOmusumba olumu yagamba nti tewali bwenkanya mu byobufuzi, ebiseera ebisinga wabeerawo okusika omuguwa n'oluyi oluvuganya Gavumenti. Okusanyaawo obutonde nakyo kifuuse kizibu mu ggwanga, ky'ova olaba ng'ennyanja zibooga n'amazzi okwagala okutwala abantu olw'ensonga bangi basaanyizzaawo obutonde bw'ensi.\nOmusumba Kaggwa yavaayo n'asaba Gavumenti okuggyawo omusolo gwe yali etadde ku ‘mobile money' ng'omuntu aggyayo ensimbi, kye yagamba nti kizito eri abantu. Bino Omusumba Kaggwa yabyogera bwe yali awa Obusaserodooti mu Eklezia ya Our Lady of Sorrows Cathedral Kitovu e Kitovu mu 2018.\nAbadde ajja akubiriza Bannayuganda okugenda okulonda omukulembeze gwe baagala kubanga buvunaayizibwa bwabwe nga bannansi okulonda omukulembeze gwe beesimidde. Yawakanya ekya Gavumenti okutandika okusomesa abaana eby'okwegatta n'omukwano. "Kino kiwakanyizibwa mu masomero gaffe aga Klezia mu ssaza ly'e Masaka, era omusomesa yenna, oba omukulu w'essomero anaasalawo okutandika enkola eyo waakugobwa mu masomero gaffe gonna, era bw'oba oyagala okugobera enkola eyo mu masomero gaffe todda", bwe yabalabula.\nYavumirira kkampuni ezimu eziwa abawala abato emirimu kyokka nga baagala kusooka kubakozesa. Kaggwa abadde avumirira ettemu erisusse e Masaka. Era buli kaseera abadde asaba abantu okusaba emirembe mu ggwanga lyonna. Ate nabo abalina emitima egy'ekko okwekuba mu mitima okulaba nga bakyawa ebikolwa ebyekko. Omuli n'okutemula abalala", yali ku mukolo gw'ababiikira e Ggogonya.\nOmusumba Kaggwa buli kaseera abadde avaayo n'alabula abantu abakozesa obubi enguudo nga bavuga ekimama naddala ku luguudo lw'e Masaka. Bino Bp. Kaggwa yabyogerera mu bantu abeetaba mu misinde egya Nkozi Hospital okusonda ensimbi okuzimba waadi we batuusiza abalwadde abeetaga okukolwako mu bwangu.\nAbadde buli kaseera avaayo lunnye n'akubiriza abazadde okufuba okusomesa abaana ate n'okutwala ebyenjigiriza ng'eky'omuwendo ekisingira ddala era omuzadde ky'ayinza okulekera omwana. Omusumba Kaggwa abadde asaba bulijjo abakkiriza okwongera okusabira Klezia oyongere okunywera naddala mu kiseera kino ng'abamu baagala okugyabuluzaamu. Bino Omusumba Kaggwa yabyogera ayigiriza mu kifo kya Bikira - Maria e Kiwamirembe - Kajjansi mu disitulikiti y'e Wakiso.\nYagamba: "Tulonde bulungi, mbaagaliza mulonde bulungi, ne bwe munzitira wano sifaayo kasita 25 giwedde, naye buli omu afune eddembe lye amanye ky'akola, akikole n'obuvunaanyibwa tufune obukulembeze obulungi. Omukama abeere nammwe", yali ajaguza emyaka 25 mu buweereza.\n"Sipiidi abantu kwe batemulirwa mu ggwanga yeeralikiriza, okuttibwa kwa Bbulaza ono kukubye ekkonde ddene eri ekitundu era tetusobola kuleka poliisi yokka okukola omulimu guno. Tugenda kuteekawo akakiiko ak'enjawulo okunoonyereza ku ngeri entuufu omuntu waffe gye yafuddemu", mu kuziika Bro. Nobert Emmanuel Mugerwa eyali akulira bannalotale eyattibwa mu July 2019.\n"Bwe tutaafune mutima gusonyiwagana tujja kweyongera okulaba ebikolwa eby'ettemu nga byeyongera mu ggwanga newankubadde ng'ebitongole okuli poliisi n'amagye biyiiriddwa mu bungi mu bantu. Tufune omutima ogusonyiwa ebikolwa eby'ettemu biggweemu mu ggwanga." "Tujaguzza emyaka 54 egy'obwetwaze ekitegeeza nti kati tukuze tulina eddembe olw'ensonga eyo Ssemateeka wa Uganda tulina okumutunuulira ng'ekyomuwendo tuleme kumukyusakyusa olw'ebigendererwa ebitayamba ggwanga" Bp. Kaggwa bwe yategeeza mu biseera bya ‘Togikwatako'.\n" Ekyewuunyisa kwe kuba nti okwambala obukete kituuse ne mu Klezia. Omuntu n'ajja okusoma Mmisa ng'ayambadde akagoye kakoma mu bisambi. Tusaba Gavumenti ereete etteeka erikugira abantu okwambala era nga oyo akwatibwa asibwa oba okuwa engassi", bino yabyogera nga October 4, 2016 ku kigo ky'ekijjukizo e Lyatonde.\n" Tuvumirira nnyo enkola ya poliisi etali ya bukugu naddala ey'okutyoboola obuwangwa, gwafuuka ddi omusango Kyagulanyi (Bobi Wine) okwetaba mu mukolo gw'ebyobuwanga by'ekika kye? Poliisi ky'ekoze si kikolwa kya bukugu n'akamu era kityoboola eddembe ly'abantu? Oyinza otya okukuba omukka ogubalagala mu bataka abatudde obulungi nga beesudde n'amabanga agatangira corona?", yali Mugulu ku butaka b'Abeembogo.\n" Abakristu Mukozese omukisa gw'Omusumba omupya (Jjumba) okwezza obuggya mu kukkiriza kwammwe, temwenyigira mu kukola bibi omuli enguzi, obukodo n'ebikolwa eby'obuseegu kubanga bino bitta omukwano gwammwe ne Katonda", yabyogera nga July 6, 2019 mu Luttiko e Masaka bwe yali akulembeddemu omukolo ogw'okutuuza Omusumba w'e Masaka Serverus Jjumba.


Bukedde Online - Kiprotich ne banne boolekedde Russia kuwangula midaali\nKiprotich ne banne boolekedde Russia kuwangula midaali\nKipsiro afunye obuvune\nABADDUSI ba Uganda 3 ab'embiro empanvu nga bakulembeddwa Stephen Kiprotich enkya ya leero basibuudwa mu butongole ne boolekera Moscow, Russia okwegatta ku bannaabwe abali mu mpaka z'ensi yonna eziyindira mu ggwanga lya Russia.\nBya Stephen Mayamba ne Teddy Nakanjakko\nAbraham Kiprimo, Jackson Kiprop ne Stephen Kiprotich be bagenda okukiikirira Uganda mu mpaka z'okwetoloola ebyalo egigenda okukomekkereza empaka z'ensi yonna eziyindira mu Moscow ekya Russia nga zaakukomekerezebwa nga ku Ssande nga 18.\nNg'abasiibula Jasper Aligawesa ssaabawandiisi w'ekibiina ekitwala emizannyo mu ggwanga ekya National Council Of Sports abakuutidde obutayiwaayo ggwanga nga bakomewo n'emidaali.\nEmbeera y'obudde e Russia etereddemu\nOluvannyuma lw'abaddusi abeetoloola ebyalo abakazi okukosebwa ennyo omusana n'ebbugumu ebiyitiridde nga badduka ku Ssande, ab'enteebereza y'obudde mu Moscow bagamba nti obudde buyinza okulongookamu nga temuli bbugumu na musana ku Lwomukaaga, Stephen Kiprotich ne banne lwe badduka.\nOmusana omungi nga kw'otwalidde n'ebbugumu ebiri mu Moscow byeraliikiriza omutendesi wa ttiimu ya Uganda Benjamin Longiros ng'agamba nti obudde bwe bunaabeera bwe buti ku Lwomukaaga kijja kubakosa nnyo.\nWabula singa ebiva mu ofiisi y'enteebereza y'obudda binaatuukirira awo abaddusi bano abatuuka enkya ku Lwokusatu mu Moscow bajja kufuna byekwaso birala.\nTtiimu ya Uganda ey'okwetoloola ebyalo oba ziyite Marathon nga gino emisinde gya kiromita 42 erimu Stephen Kiprotich eyawangula Zaabu mu olympics, Abraham Kiplimo ne Jackson Kiprop.\nGen. Mega Dee afunye abantu 30 ku Africana\nKatongole afuukudde â€˜Big sizeâ€™\nBafulumizza entegeka z'okukulaakulanya lufula\nBukedde Tv 1 Live Stream\nBukedde Tv Live Stream: Okuziika Kaweesa e Kyazanga - Lwengo


Bukedde Online - Agambibwa okutta ow’e Najjeera bamukwatidde Kamwokya\nAgambibwa okutta ow’e Najjeera bamukwatidde Kamwokya\nOwa DP alaze amagye we gaamusozze emmundu...\nTrump atadde akazito ku Mulangira ku kufa...\nKisuule n’abaserikale ba poliisi.\nOMU ku basajja abasatu abagambibwa okuyingirira amaka ga maneja wa Bomanite Tiles, Archie Rwego ne bamutemaatema mu maaso ga mukazi we e Najjeera n’afa mu kiro ekyakeesezza Olwokusatu, poliisi emukutte.\nJohnson Kisuule ow’e Kisaasi, poliisi yamusanze mu kalwaliro e Kamwokya gye yabadde addukidde okuweebwa obujjanjabi. Kigambibwa nti embwa ya Rwego eyookusatu bwe baabadde tebannagitta yamutaagudde omugongo, engalo era misoni yaabwe baagimalirizza atonnya musaayi. Ku Lwokusatu akawungeezi, yagenze mu kalwaliro akamu e Kamwokya okufuna obujjanjabi omu ku basawo abaabadde bawulidde ku byagudde e Najjeera ne yeekengera.\nYakubidde omuduumizi wa poliisi ya Kira Road, Michael Kasigyire eyakubidde banne aba Kira Division ne bamukwatta. Johnson Kisuule yasangiddwa aliko enkwagulo mu mugongo n’engalo zonna nga zijjudde ebiwundu ebimu nga bisibiddwa ppamba okuziyiza omusaayi.\nYatwaliddwa ku poliisi ya Kira Division ng’okunoonyereza bwe kugenda mu maaso. Omwogezi wa poliisi mu Kampala n’emiriraano, Lucas Owoyesigyire yagambye nti, agenda kubayamba mu kunoonyereza kwabwe. Rwego abadde yawasa Dorah Asio owooluganda lwa dayirekita w’ekitongole kya poliisi ekinoonyereza ku buzzi bw’emisango Grace Akullo era ye yakulembeddemu enteekateeka z’okuziika n’okunoonyereza kwonna.\nPOLIISI Y’E MUKONO EKUTTE 21 Poliisi ye Mukono ekutte abasajja 21 abavunaanibwa emisango egy’enjawulo egyekuusa ku ttemu ly’ebijambiya eritutte akabanga ka mwezi nga gumu nga liyindira mu tawuni kanso ya Ntenjeru -Kisoga mu disitulikiti y’e Mukono. Omwogezi wa poliisi mu Kampala n’emiriraano, Luke Owoyesigyire yategeezezza nti abakwate kuliko; Kasimu Lubega (36), Fred Ngobi (23), Denis Tericha (20), Shafiq Kaliisa (19), Jamil Eremye (19), Tony Mugosi Mukama (18), Sharif Tenywa (19), Ronald Ongorot (19) ne Levy Okumu (20).\nAbalala kuliko; Cyrus Amea (20), Abdul Waiswa (19), Denis Kaliisa (19), Rasaline Kasuti (17), Rogers Kazibwe (20), Samuel Byekwaso, Emmanuel Kaliisa (18), Micheal Isiko (22), Jackson Baganza (17) ne David Wangwa (17). Bonna babeera Bugolombe mu Ntenjeru nga batema bikajjo mu masamba.\nAbalala ye Joel Kyebayiizima ow’e Nakafuufu mu ggombolola y’e Nakisunga ne Patrick Katamba (50) omuvuzi w’emmotoka e Ntinda Kalinaabiri mu Munisipaali y’e Nakawa mu Kampala. Rogers Sseguya, aduumira poliisi e Mukono yagambye nti abamu ku basajja bano baakwatibwa n’amajambiya gaabwe mu kiro poliisi bwe yabazingiza nga baliko olukwe lwe baluka okugenda okutigomya abatuuze.\nMu lukiiko lw’ebyokwerinda olwatudde ku kitebe kya Town Council ya Ntenjeru - Kisoga ku Lwokubiri, Sseguya yagambye nti, baabadde bamaze okusonga ku basajja basatu be balumiriza okubalumba.\nSseguya yagambye nti abakwate bakuumirwa ku poliisi y’e Mukono ng’okunoonyereza bwe kugenda mu maaso. Olukiiko lw’ebyokwerinda olwetabiddwamu abakulu mu bitongole ebikuumaddembe n’abakulembeze okuli; aduumira poliisi mu Kampala n’emiriraano Michael Musani, RDC w’e Mukono Fred Bamwine, ssentebe wa Town Council ya Ntenjeru - Kisoga Robinson Kiyaga n’abalala. Kiyaga yagambye nti abakwatiddwa bajja kubayamba okuzuula bannaabwe abalala be bakolagana nabo.


Bukedde Online - Obuwumbi bwa FUFA butabudde ababaka\nObuwumbi bwa FUFA butabudde ababaka\nAba NRM e Mityana bafunye ku ssanyu\nOmwami wange answaza ku kyalo\nABABAKA ku kakiiko ka Palamenti akavunaanyizibwa ku byenjigiriza n’emizannyo, bali mu kwebuuza lwaki ekibiina ekiddukanya omupiira (FUFA) kiweebwa ettundutundu eddene ku nsimbi Gavumenti z'ewa emizannyo, era bagaala ebibiina ebirala biganyulwe mu nsimbi zino.\nOpolot, (ku kkono), ne Rwabushaija nga bayanjula ekiteeso mu kakiiko.\nABABAKA ku kakiiko ka Palamenti akavunaanyizibwa ku byenjigiriza n'emizannyo, bali mu kwebuuza lwaki ekibiina ekiddukanya omupiira (FUFA) kiweebwa ettundutundu eddene ku nsimbi Gavumenti z'ewa emizannyo, era bagaala ebibiina ebirala biganyulwe mu nsimbi zino.\nOmwaka oguwedde, akakiiko kaayisa ekiteeso ekyongeza ensimbi eziweebwa akakiiko akaddukanya emizannyo mu ggwanga aka National Council of Sports (NCS), okuva ku buwumbi 16 n'obukadde 200, okutuuka ku buwumbi 26, wabula nga ku zino obuwumbi 10 bwaweebwa FUFA.\nJacob Opolot, ssentebe w'akakiiko ka Palamenti ng'awagirwa Margaret Rwabushaija (bakozi), baaleese ekiteeso okukomya obutali bwenkanya buno kisobozese ebibiina byonna okugabana ekyenkanyi ensimbi eziva mu Gavumenti.\nBino byabaddewo ku Mmande, mu lutuula lw'akakiiko okukola pulaani n'okuteesa ku biteeso by'ekitongole ky'ebyenjigiriza eby'okuteeka mu mbalirira y'omwaka 2021/22.\nOpolot agamba nti kye kiseera Palamenti okwekenneenya ensimbi eziweebwa FUFA okuva mu Gavumenti nga zigabanyizibwa kyenkanyi n'ebibiina ebirala kubanga okumala emyaka FUFA ebadde efuna obuwumbi 10 buli mwaka ng'ebibiina ebirala bifuna busammambiro.\n"Kye kiseera ensimbi zino zigabanyizibwe ebibiina byonna ebyemizannyo bwe tuba baakutuuka ku bye twagala. Ekyamazima ensimbi zino teziganyula FUFA ng'ekibiina ky'omupiira wabula abantu ssekinnoomu," Opolot bwe yannyonnyodde n'agattako nti: Ensimbi zino zisaana ziddemu okugabanyizibwa eri ebibiina byonna. FUFA esobola okusigala ng'efuna ezisingako naye ebibiina byonna birina okuweebwa ensimbi okusobola okubeerawo n'okukola emirimu gyabyo.\nJohn Twesigye, omumyuka w'akakiiko kano, agamba nti ebibiina eby'enjawulo bizze byemulugunya eri akakiiko olw'obutaba na nsimbi olwa Gavumenti okuwa enkizo ebibiina ebimu.\nYayongeddeko nti FUFA eremerdwa okulaga by'ekola mu ssente ezigiweebwa nga n'ekisinga kwe kugabanya ensimbi zino kisobozese emizannyo gyonna okukula.\n"Ng'akakiiko tugamba nti ensimbi zino ziweebwe ebibiina byonna. Tetukakasa oba nga FUFA ekozesa bulungi ensimbi zino sso nga wandibaddewo embalirira singa ekibiina kyonna kiweebwa ensimbi," John Twesigye bwe yagasseeko.\nWabula akakiiko ke kamu bwe kaali kateesa ku biteeso ebyateekebwa mu mbalirira ya 2019/20 ku nsimbi za NCS, kaagamba nti tekaalina buzibu na nsimbi ezaali ziweebwa FUFA.\nMu kiseera ekyo, Opolot yawagira engabanya eno ng'agamba nti FUFA yali egwanidde okuzifuna kubanga Uganda Cranes yali eyiseemu okuzannya mu mpaka za AFCON 2019, nti era ekiragiro kyali kivudde wa Pulezidenti Museveni.\nUganda erina ebibiina by'emizannyo ebisukka 50 omuli; Uganda Olympics Committee, Uganda Boxing Federation (UBF), Federation of Uganda Basketball Associations (FUBA), Association of Uganda University Sports (AUUS), Uganda Netball Federation (UNF), Uganda Athletics Federation (UAF), Uganda Volleyball Federation (UVF) n'ebirala.\nMoses Magogo, pulezidenti wa FUFA.\nObuwumbi ababakaObuwumbi bwa FUFA\nEnsobi ezikolebwa abazimba ennyumba ne zibalemerera\nGoberera bino ng'ozimba ennyumba oleme kubbibwa ssente\nFUFA etandikirewo okuzimba Cranes - Bakkabulindi\nEmbeera z'ennyonnyi ezitambuza Museveni zeeraliikirizza ababaka


Bukedde Online - Ebintu bya bukadde bisirikkidde mu muliro\nEbintu bya bukadde bisirikkidde mu muliro\nEnfa ya kansala w'e Mukono ekubye aba DP...\nOmu ku baazikizza omuliro nga yeetegereza ebintu ebyayidde.\nOMULIRO gukutte ennyumba y’omutuuze Joyce Mboowa e Kkulambiro ne gusaanyaawo ebintu ebibaririrwa mu bukadde omunaana. Omuliro guno ogwabudde ku masannyalaze gwakutte ku ssaawa 4:00 n’ekitundu ez’oku makya nga Mboowa ali mu ffumbiro afumba.\nYakubye enduulu abantu ne bajja ne bagezaako okutaasa ne bayita poliisi y’abazimyamwoto n’eguzikiriza. Ebyayonoonese kuliko fi riigi, engoye, kuuka, ssente enkalu, obuliri, ttivi bbiri, wuufa n’ebirala.\nAkulira abazimyamwoto ku poliisi e Bweyogerere, Wilfred Chance yakubirizza aba UMEME okutereeza amasannyalaze gaabwe kuba omuliro gwavudde ku kugayunga bubi.


Bukedde Online - Biibino ebyengera bya Bebe Cool mu 2015/2016\nNdi mu bulumi bungi naye simanyi ki nnuma-Mesach...\nOmuzungu wa Akankwasa afunye embooko\nZuena ne Deen Ssali.\nBEBE Cool bwe yayimba ennyimba ze ‘Ndiisa buti’ ne ‘Nkola byafaayo’ abamu baalowooza nti yeemulisa. Naye omwaka 2015, tegwamusala ate ne 2016 gwandimutambulira obulungi ddala.\nMu November wa 2015, yafuna mutabani omulala mu Zuena ate nga guno (2016) ali mu kuyoola mudidi gwa kampeyini okuva ewa Pulezidenti. Kigambibwa n’enju ye agiyingira ku lunaku lw’abaagalana olwa Valentayini!\nDeen Ozil Ssali ow’emyezi esatu kati ye mwana wa Bebe owookuna mu Zuena nga yamuzaalira Massachusetts mu Amerika. Ku ludda lw’omudidi, owoolugambo waffe yatugambye nti ng’oggyeeko omutemwa gwa ssente Bebe gwe yagabana mu kubeera omu ku bayimba mu kampeyini za Museveni, agattako n’okufuna obukdde 4 buli lunaku okusala mu bivvulu bye, okulya, okusula n’amafuta g’emmotoka ye Hummer aga buli lunaku mu byalo.\nAbaana ba Bebe abalala mu Zuena kuliko; Alpha S\nBebe ne mutabani we Allan (ku ddyo ng’asisinkanye jjajja we, Bidandi.\nsali ow’emyaka 12, Beata Ssali 9, ne Caysan ow’emyaka esatu n’ekitundu. Kuno Bebe agattako omulenzi Allan Ssali gwe yazaala ng’akyasoma nga yakoze S6.


Bobi ataddeyo obujulizi obulala okujjayo omusango | Dembe FM 90.4\nBobi ataddeyo obujulizi obulala okujjayo omusango\nMunnamateeka okuva mu kampuni ya Lukwago and Co Advocate Ukasha Ssekajja akoze kirayiro, okuwagira okusaba, kwakulembera ekibiina NUP Robert Kyagulanyi Sentamu okujjayo omusango, mwabadde awakanyiriza obuwanguzi bwa Yoweri Museveni.\nLukwago and Co Advocates yeemu ku kampuni zebaali bapangisa, okuwoza omusango gwa Kyagulanyi.\nMu bujulizi bwe bweyataddeyo mu kooti ensukulumu olunnaku lwe ggulo, Ssekajja ensonga zeyawadde agambye nti basaba bakole enongosereza mu mpaaba yaabwe, okusaba kooti nekugoba, nebasaba bongere ku bujulii nakyo kooti nekgaana kwekusalaow okujja enta amu musango guno kubanga obujulizi bwebatekayo tebujja kuwanirirra musango gwabwe.\nSsekajja era agambye nti yye ne bananamteeka abalala, bwayizaamu ne Kyagulanyi nebakaanya bagujjeyo, wabulanga tewabadde nguzi yonna okuva ku bebaali bawawabira okuli Museveni, akakiiko kebyokulonda oba ne Ssabawolereza wa gavumenti.\nOlunnaku lwe ggulo Ssabalamuzi we gwanga Alfonse Owinyi Dollo yawabudde Kyagulanyi ku kusaba kwe okwokujjayo omusango, ayongereko obujulizi, mu kirayiro okuva mu bannamateeka be, okukakasa nti tewabaddewo kubugulirira.\nKati kooti yakutuula, wiiki ejja ku byokusaba okujjayo omusango.


June 2017 rnrnrnrnrn\nOkusiibulula Abayisiraamu CBS Egabidde Emizikiti\nby Pat Robert Larubi - June 25, 2017 June 26, 2017\nEssigadde kumpi olunaku lumu lwokka Abaddu ba Allah okumalako omwezi omutukuvu ogwa Ramadthan. Leediyo y’Obujjajja CBS, yebazizza Abasiraamu okusiiba ng’ebawa ebintu eby’okusiibulukukirako.\nEID MUBARAK: Abasiraamu Bamazeeko Omwezi Omutukuvu Ogwa Ramadan\nby Pat Robert Larubi - June 24, 2017 June 26, 2017\nTutandise n’amawulire ga nnaku gegokufa kweyali Minisita w’Amazzi n’obutondebwensi Maria Emily Lubega Mutagamba. Ono afudde kirwadde kya kkookolo abadde amulumidde ebbanga. Ebisingawo ku mawulire ago tugenda kuba tubikutuusaako mu mawulire gaffe agagenda okuddirira. Ku ludda olulala kikakasiddwa nti mwezi gwebonese, ng’era Iddi el fitri egenda kusaalibwa lunaku lwankya. Supreme Mufti Sheikh Silman Kasule\nTagged #TerefayinaEyaffe @bbstvug amawulire BUGANDA NEWS\nOKUSAALA EID: Ssaabasajja Ayozaayozezza Abasiraamu Okumalako Ekisiibo\nSsaabasajja Kabaka Ronald Muwenda Mutebi II, ayozayozezza abasiraamu olw’okumalako omwezi omutukuvu ogwa Ramadthan.\nTagged #TerefayinaEyaffe @bbstvug amawulire BBS Tv Uganda BUGANDA NEWS\nEID EL FITRI: Abasuubuzi Basiibye Bewunise, Ebigenda Mu Maaso Tebabitegeera\nEbyo ng’obitadde ku bbali, bbo abasuubuzi bakaaba nga bagamba nti ekisiibo ky’omwaka guno tekitambudde bulungi.\nOKUWAAYO ZAKAT: Abasiraamu Balina Okuyigirizibwa Okuwaayo – Mukwaya\nMinister avunanyizibwa ku kikula ky’abantu Janat Mukwaya asabye abakulembeze b’obusiramu okwongera okusomesa abantu ensasula ya zzaka nga y’emu ku ngeri mwebanayiita okunyweeza obukkiriza bwaabwe.\nWEBALE: Kkampuni Ya Spear Motor Edduukiridde Bakateyamba\nAbantu abali mu bwetaavu okuva mu bitundu ebyenjawulo bagudde mu bintu ngenjogera bweri oluvanyuma lwokuweeba ebintu bya idi nga prof. Gordon wavamuno yakoze kino.\nEKKOMERA LY’E WABUSAANA: Abasibe Bakubiriziddwa Okunyweza Okukkiriza Kwabwe\nAbakulembeze b’e Luweerom balabudde abalyannaka okwewala okwenyigira mu bikolwa ebimenya amateeka. Bano babadde n’Abasiraamu nga bagenda balambula Amakomera.\nTagged #TerefayinaEyaffe @bbstvug BUGANDA NEWS\nOMULIRO MU KISENYI: Poliisi Ekyagenda Mu Maaso N’okunoonyereza – Kayima\nPoliisi ekyagenda mu maaso n’okunoonyereza ekyavuddeko omuliro ogwasanyizzaawo ebibanda n’amaduuka ag’enjawulo mu Kisenyi. Omusasi waffe watuukiddeyo nga abasuubuzi batandise okwekwanya baddemu bakole.\nENKOLA YA PALAMENTI: Ababaka Bawezezza Omwaka Mulamba Nga Bawereza\nAkawayiro nsanvu mu musanvu mu ssemateeka weggwanga katondawo palamenti era nga n’emirimu gya palamenti najjo akawayiro 79 kagirambika bulungi. Ku mirimu palamenti gyerina okukola kuliko okubaga amateeka,okukiirira bannayuganda, okukola ogwa kalabalaba eri ensasanya ya ssente z’omuwi w’omusolo okuva eri abakozi ba gavumenti.\nOKUBUDAABUDA ABABUNDABUNDA: Ebitongole Ebiyambi Bikaaba Lwa Musolo Ogusukkiridde\nGavumenti esabiddwa okukendeeza ku musolo oguggyibwa ku bintu ebyeyambisibwa mu nkambi z’ababundabunda. Bino webijjidde nga Uganda yakamala okukakasa ensi yonna nga bwegenda okwongera amaanyi mu kutereeza embeera y’ababundabunda.


Bukedde Online - Guno omusono gw'ekiwojjolo tegwambalwa alina ntengereze\nOlususu ndusiiga woyiro w'ekinazi - Minisi...\nSPICE Diana bwe yabadde ku mukolo ogwategekeddwa okusiima abayimbi ne bannakatemba ogwa Zzina Awards ogwabadde ku Labonita, yayambadde omusono ogwalese abalabi nga bamunyeenyeza mutwe.\nEkiteeteeyi kino kye yayambadde ekyatungiddwa mu ngeri y'ekiwojjolo kyasooka kwambalwa Hennessy Carolina ng'ono mukozi ku ttivvi emu mu Bulaaya.\nOno muganda w'omuyimbi Cardi B. Carolina yali ku mukolo gwa Grammy Awards ezaali ku Staples Center nga February 10, 2019 mu Los Angeles, California.\nOno y'omu ku bassereebu abaayambala langi ya kipaapaali ku mukolo guno.\nEkiteeteeyi kino kitungibwa nga kimpi ddala, okuggyako emabega awalinga olukira olufaanana ekkooti z'abasajja ekika kya Tuxedo.\nEmikono gyakyo gitungibwa nga minene ddala era munda batungiramu sitiifu okugiyamba obutevungavunga engeri gye gitungibwa nga minene, ate mu matiiriyi eteri ngumu nnyo.\nSpice Diana yagambye nti yatungisizza ekiteeteeyi kino kubanga atera okwagala okwambala ekintu ekitasuubirwa oba ekitayambalwayambalwa, kwe kusalawo okukitungisa ng'akakasa nti teri muntu mulala ajja kukyambala kubanga tekyambalwa batiitiizi oba abalina entengereze.\nEkiteeteeyi kino kyatungiddwa Dyna Vence Ruvuza ng'ono mutunzi wa misono wa DynaVence Couture esangibwa ku City Complex, Luwum Street.\nYagambye nti Spice Diana ye yamusaba okukimutungira era yakitunga kuva kw'ekyo Carilona kye yayambala.\n"Nagatta obwongo okusobola okulaba nga nzigyayo ekiteeteeyi kino okusinziira ku ngeri gye nnali nkirabamu oba enkula yaakyo.\nEra olwamala okukikolako ne ndyoka nteekako amapeesa akyambadde g'alina okusiba kisobole okunywera ku mubiri.\nOkutunga ekiteeteeyi kino nakozesa matiiriyo ya ‘Silk Charmeuse" era nga matiiriyo eno teseerera omuntu bw'abeera agyambadde wabula nga munda talina kantu konna ke yateekamu kyova olaba Spice bwe yali akyambadde yali talina buzibu kubanga matiiriyo teseerera ku mubiri.\nOkusinziira ku Marvin Kabunga Marvin (Mavo Kampala) ng'ono ayambaza abakyala wamu n'abaami, olugoye luno luyitibwa "Vogue".\nEkiteeteeyi kino osobola okukyambala ng'omanyi nti wasibye enviiri ezeeta nga tezigenda kubikka dizayini ya lugoye luno oba bwe zibeera nga zikugwako osobola okuziddaabiriza mu ngeri ey'enjawulo ne zibeera wamu.\nEkiteeteeyi kino kinyumirako engatto y'akakondo akawanvu kubanga ekuwanika bulungi, dizayini yaalwo n'esobola okuvaayo obulungi.\nEkiteeteeyi kino kisosola mu myaka, anti omuntu akuze tasobola kukyambala olw'engeri gye kitungibwamu.\nBw'oba otya okulaga ebitundu by'omubiri omuli ebisambi n'entumbwe, kino kyesonyiwe. Ky'ova olaba kyambalwa bassereebu kubanga tebalina ntengereze mu nsonga zino.\nNoolwekyo ggwe omuntu waabulijjo bw'oba waakulwambala oteekeddwa okusooka okweteesa.\nWabula osobola okwambaliramu ‘body stockings' naddala mu langi enzirigavu oba ez'ebimuli, ojja kulabika bulungi.\nEkiteeteeyi kino kyambalibwa omuntu nga alina omukolo gw'emisono gwagendako oba ng'agenda okulya kaasi, naddala ng'ali n'abantu abatamukwasa nsonyi.\nDyna Vence agamba olugoye luno lutwala obudde okusobola okuluggyayo wamu n'okulukomola obulungi luleme kufa. Luno lwamalawo 800,000/-.\nEyatta muganzi we kkooti emukalize emyaka 50\nEyasse muganzi we olwâ€™olubuto bamukutte\nEyakuba muganzi we oguyinja nâ€™amutta agguddwako gwa butemu


Bukedde Online - Abaserikale ba Obote banswanyuula kibooko - Tofiri Malokweza\nAbaserikale ba Obote banswanyuula kibooko - Tofiri Malokweza\n‘Nakweka Ssekabaka Muteesa ennaku 21 be ddu’...\n‘Nnakuba amayinja abajaasi ba Obote abaalumba...\nYaηηamba nti, ‘tooka..lalakini’ bwentyo nga nva mu mmotoka nga nneeyala, ssebo kazzukkulu kange ako nga kampisaamu kibooko.\nKaggo eyawummula Malokweza\nOLUNAKU akavubuka lwe kanswanyula kibooko nga kambuuza wa Kabaka wange gy’ali sirirwerabira,’ Kaggo eyawummula Tofiri Kivumbi Malokwezza bw’atandika emboozi y’Olubiri e Mmengo lwe lwalumbibwa toyagala kuseguka.\nAgamba: Okulumbibwa kw’Olubiri lwa Bbaffe mu 1966 olwali amatendo era mwe tweyagaliranga, kwakolebwa omuntu eyalujjangamu, Apollo Milton Obote.\nKyatukuba encukwe kuba emmundu zaavuga mu Lubiri wadde, eno ewange e Nabweru tetwaziwulira naye abaali okumpi n’Olubiri baatunyumiza engeri amasasi gye gaasekamu.\nTwatambulanga twekanga, nga tosobola kutuuka ku Lubiri lwenyini kuba enkeera bwe nagendayo abaserikale baali beetawula era saatuuka.\nTwali tulowooza nti bijja kuggwa mangu kuba baali bakutte awatakwatika mpozzi ng’omusajja yali amaliridde!\nMu nnaku ezaddirira nagendako e Makindye okuliraana kkooti n’akatale ka Namasole kuba nalinayo emirimu, okutuuka natuuka kyokka okudda mu kibuga kwalema, ne nneewogoma awo ku lw’e Salaama.\nBuli we wayitanga nga bali mu kutya n’ekiyongobero era endowooza eyali mu bantu nga bagamba nti Kabaka osanga baali bamusse. Oluvannyuma ng’emmundu zisirise nadda awaka e Nabweru.\nMu wiiki y’emu eyo nasalawo okugendako e Mukono naye olunaku olwo sirirwerabira. Yonna gye twayitanga ng’olowooza bali mu lumbe ng’abatambula batono ddala. Tuba tuyingira Mukono ne tusanga abaserikale ku kkubo erigenda ku disitulikiti.\nNali nsoma mawulire ga Uganda Eyogera ne batuyimiriza ne batandika okubuuza ddereeva wange kajjogijjogi w’ebibuuzo mu Luswayiri. Banziggyako amawulire ne bagavungavunga awo ne batuta tugende.\nTwali twakatambulako katono okwambuka ku kkubo erigenda ku Bp. Tucker, ne tusanga obwana obuto nga 30 nga bubagalidde emmundu.\nBwatuyimirizza era akamu ne kajja ku ludda lwange ne kambuuza nti, ‘Muzeeyi Kabaka yiiko wapi, namuddamu nti sema sema.\nYaηηamba nti ‘Aya kwenda’ olwo awo nali nnindirira kimu ssasi ne nvaawo nga nzenna mbalagalwa ne tweyongerayo.\nMu kudda twali ku buzibu nga tulina kusaliinkiriza naye nga ne gye tusalinkiriza tutyayo. Ensi yali ku bugubi ng’evuddemu nnannyiniyo era bannange tusaanye okwegendereza emikwano gye tukwana kubanga teyandibadde Mukoddomi wa Buganda n’akola ekyo.\nEmbeera yabijjira abantu abeetolodde Bulange ng’abaserikale babagobayo era entambula yali nzibu. Abantu bayingiramu omutima omubi n’okubeera abamalirivu ku mbeera ez’enjawulo. Waaliwo okutya ng’okwogera nti oli Muganda ng’oba ku bunkenke.\nOluvannyuma twawulira essanyu nga tuwulidde nti Kabaka waffe yatuuka bulungi e Bungereza era gy’ali mulamu bulungi.\nENGERI EBYENFUNA GYE BYAKYUKAMU\nTeebereza gavumenti y’Obwakabaka eyalina obuweereza bw’ekola eri abantu baayo, erina abakozi be yakozesanga- byonna byavaawo.\nAbaami baggalirwa, ettaka lyanyagibwa n’okutuusa eno likyabanjibwa, enteekateeka y’enkulaakulana y’ebitundu mu Buganda n’edda emabega.\nAbantu baggweebwako eddembe nga tebakyeyagala, olwo abantu ba Buganda emirimu gya gavumenti eya wakati nga tegibasaanira okuggyako abo abalondobeddwamu.\nEmbeera eno yaleetawo enkola y’obunyazi nga kumpi emisana abanyazi bajja ne bakutwalako ebibyo. Obutale bw’ebirime bwatandika okukendeera olw’ebigendererwa Obote bye yalina eri abantu b’ekitundu kino.\nEbitundu ebirala ebya Uganda nabyo byakosebwa, abakulembeze baabwe ne baggyibwako, eggwanga lyonna ne libeera ku bunkenke.\nKye nsaba empisa zaffe tusaanye okuzikuuma kuba ze zaaleetera abaamawanga amalala okutwegomba.